Užički privrednici pobedili izazove u 2021. godini - Radio Luna\nPočetna Zlatiborski okrug Užice Užički privrednici pobedili izazove u 2021. godini\nUžički privrednici pobedili izazove u 2021. godini\nOd privrede se obično uzima, ona je žila kucavica svake zajednice, poručio je Gradski većnik Slobodan Kuzmanović na novogodišnjem prijemu preduzetnika u Užicu i najavio da će na pojedinim gradskim lokalitetetima biti prošireni proizvodni kapaciteti užičkih prirvednika. Među najuspešnijim kompanijama već nekoliko godina izdvajaju se Impol seval i Valjaonica bakra koji su uspešno prebrodili krizu na tržištu usled pandmeije korona virusa.\nGeneralni direktor Valjaonice bakra Sevojno Dragan Subotić kaže da je preduzeće poslovalo uspešno u 2021. godini naglašavajući neto profit od oko 8 miliona evra. Kao važan segment uspeha izdvaja to što nije bilo otpuštanja radnika i za sledeću godinu najavljuje prijem od 50 do 100 novih.\nValjaonica bakra u drugoj polovini ove godine ima bolju tržišnu poziciju nego ikada u svojoj istoriji. Mi danas imamo najmanje zaostak jedne msečne proizvodnje i ugovaramo proizvodnju za maj i jun što nikada ranije nije bio slučaj. Bankarski sistem bi trebalo da podiže izvozni sistem. Ambijent za poslovanje nikada nije bio savršen, ali kao stari privrednik voleo bih da se vrate kredit za pripremu proizvodnje, kredit za izvoz i stimulaicje za aktivni izvoz, kaže Subotić dodajući da je trenutno zaposleno oko 1050 radnika sa prosečnim platama od 64 000 dinara.\nImpol seval je u ovoj godini ostvario poslovne planove sa ukupnom proizvodnjom od 62 500 tona toplo i hladno valjanog programa. Izvoz čini oko 97 odsto od proizvodnje u vrednosti od 167 miliona evra, a prosečna neto zarada po radniku je 93 000 dinara.\nProšle godine je bilo mnogo teško, stalo je tržište, ali od novembra je počelo da se vraća u normalu. Kako je tražnja rasla mi smo ovu godinu završili sa unapred prodatim 4 meseca. Napravili smo grešku jer smo ušli sa nižim cenama prerade, ali smo kansije podizali cenu i na tržištu je to prihvaćeno. Mi ćemo ovu godinu završiti sa jednom od najviših dobiti do sada, rekao je generalni direktor kompanije Impol seval Ninko Tešić najavljujući proširenje obima proizvodnje u narednoj godini.\nGradski većnik Slobodan Kuzmanović ističe da više od polovine budžeta Grada Užica čine prihodi od privrede koja otvaraju mogućnosti da se grad razvija i rešava komunalne i infrastrukturne probleme.\nNajviše problema su imali privredni subjekti u oblasti turizma i ugostiteljstva. Grad Užice je u skladu sa mogućnostima budžeta pomogao turističkim agencijama jednokratnom pomoći, a ugostiteljima kroz smanjenje dažbina. Privrednici iz Užica postali su vlasnici gradskog građevinskog zemljišta u industrijskoj zoni u Krčagovo na lokaciji bivše kasarne. Ove lokacije će iskoristiti za proširenje proizvodnih kapaciteta, započinjanje novog biznisa i otvaranje radnih mesta, rekao je Kuzmanović.\nOn je dodao da je na snazi gradska odluka koja definiše komunalne olakšice za izgradnju proizvodnih hala i skladišta uz napomenu da se doprinosi za uređenje građevinskog zemljišta mogu umanjiti za 99,99 odsto.\nAuto put uskoro stiže do Užica, a u planu je izgradnja novih puteva koji će pokrenuti investicije u užičkom kraju, poručuje gradonačelnica Jelena Raković Radivojević.\nNaš susret je prilika da vas pozovem da u narednoj godini iskoristimo resurse koji su nam na raspolaganju. Znam, da to nije lak posao, kao što znam da najjači ne beže on izazova. Verujem da među nama mnogo sposobnh i spremnih da se bore za izvesniju i bolju pbudućnost. Obaveza gradskog rukovodstva je da pruži podršku svima koji ozbiljnim i predanim radom najbolje zastupaju i brane interese Užičana, rekla je gradonačelnica i poželela srećnu Novu godinu.


Advokatska komora sramno ćuti o pretnjama Jeleni Zorić - NOVA portal\nAdvokatska komora sramno ćuti o pretnjama Jeleni Zorić\nHronika Autor:Milica Čule06. jan. 202113:24\nPretnje reporterki N1 Jeleni Zorić ispred Specijalnog suda u Beogradu zbog izveštavanja o slučaju "Jovanjica", koje joj je uputio Svetislav Bojić, advokat Predraga Koluvije - i dalje su bez reakcije nadležnih.\nDa li je pokrenut disciplinski postupak protiv pomenutog advokata, pokušali smo da saznamo od nadležnih, odnosno, od Beogradske advokatske komore i dobili odgovor da je u toku „zimski odmor“.\nJugoslav Tintor, Foto: N1\n„Nemam tu informaciju, trenutno sam na odmoru, pa kada se vratim“, rekao je Jugoslav Tintor, predsednik Beogradske advokatske komore za Nova.rs.\nPotom smo kontaktirali Viktora Gostiljca, predsednika Advokatske komore Srbije sa istim pitanjem, na šta nam je rekao da je to pitanje za Beogradsku komoru.\n„Disciplinski postupak pokreće Beogradska advokatska komora, a ne mi. Najbolje je da sačekate posle ponedeljka“, rekao nam je Gostiljac.\nPodsetimo, Bojić je, Jeleni Zorić, između ostalog, rekao i da nije dobro prošao „ko god se o Peđu ogrešio“.\nDan kasnije, tačnije, 29. decembra, na istom mestu nakon ročišta Predragu Koluviji, advokat Bojić je ponovo prišao Jeleni Zorić i rekao:\n„Zamalo da Peđi danas bude ukinut pritvor, a Peđa te je puno, puno pozdravio.“\nMeđutim, do današnjeg dana, niko od nadležnih se nije pozabavio ovim slučajem, niti je, prema našim saznanjima, Bojić sankionisan.\nTužilaštvo proverava dokaze o pretnjama novinarki N1\nAvokatska komoraJelena ZorićSvetislav Bojić


Neopravdani zastoj u pripremi zakona\nPočetak Aktuelno Naslovna Neopravdani zastoj u pripremi zakona\nTransparentnost Srbija ukazala je danas da ministarstva od februara nisu organizovala javnu raspravu ni o jednom nacrtu zakona, iako već postoje značajna kašnjenja u ispunjavanju obaveza iz strateških dokumenata, uključujući Akcioni plan za Poglavlje 23 i Medijsku strategiju.\n"Tehnička vlada" se može zato smatrati samo kao izgovor za nerad i neispunjavanje obaveza, naročito kada je reč o zakonodavnim aktivnostima koje su planirane u strateškim aktima. Naime, zakonska ograničenja postoje samo kada je reč o upućivanju predloga zakona u skupštinsku proceduru, ali ni na koji način nije zabranjeno da ministarstva pripremaju nacrte zakona i da u vezi sa njima organizuju javne rasprave.\nPrema podacima sa Vladinog portala eKonsultacije od dana raspisivanja izbora (15.2.2022), pa do 8.6.2022, na javnu raspravu nije bio iznet ni jedan nacrt zakona. Tokom prethodna četiri meseca javna rasprava je započeta o nekoliko planskih dokumenata (nacrt Strategije za mlade, Akcioni plan za sprovođenje Strategije za socijalno uključivanje Roma i Romkinja i predlog Akcionog plana za sprovođenje Strategije za stvaranje podsticajnog okruženja za razvoj civilnog društva), kao i o jednom dokumentu druge vrste - Odluka o utvrđivanju Nacionalne kontrolne liste robe dvostruke namene. Poređenja radi, tokom 2021. je na ovom Vladinom portalu, kao i na prethodno korišćenom bilo oglašena javna rasprava o ukupno 28 nacrta zakona i planskih dokumenata.\nOvo je jedan od značajnih pokazatelja da će neophodne reforme u Srbiji u prvoj polovini 2022. godine, ali verovatno i u njenom nastavku kasniti ne samo zbog toga što usled ponovljenih izbora na jednom biračkom mestu kasni konstituisanje Narodne skupštine i izbor nove Vlade, već i zato što aktuelna administracija nije pripremila i iznela na javnu raspravu nacrte o kojima bi buduća Vlada i Skupština mogli da se izjasne.\nIzmeđu ostalog, u planskim dokumentima su već dugo predviđene izmene Zakona o javno-privatnim partnerstvima i koncesijama i izmene Krivičnog zakonika, a u Medijskoj strategiji donošenje i izmena nekoliko zakona (između ostalih, i Zakona o javnim nabavkama u vezi sa medijskim uslugama).


Press Online :: Politika :: Đurić: "Pljuštaće smene, ako se neki ne dovedu u red"\nSrbija je, zahvaljujući politici predsednika Aleksandra Vučića, danas u mogućnosti da pruža efikasnu i političku i ekonomsku podršku našem narodu u južnoj pokrajini, kaže direktor Kancelarije za Kosovo i Metohiju Marko Đurić.\nPrema njegovim rečima, prošla godina će ostati zabeležena kao godina u kojoj je u punom kapacitetu počela realizacija najvećeg investicionog ciklusa na Kosovu i Metohiji u proteklih nekoliko decenija.\n- Izgrađen regionalni vodovod na severu, obnovljeni putevi, izgrađene su stotine kuća i stanova, obnovljene škole i zdravstveni centri, a mnogo toga tek sledi. U ovoj godini ce prioritet biti da se dođe do svakog čoveka u nevolji, jer nedopustivo je da uz tolike kapitalne projekte, i pored činjenice da Srbija ima i volje i novca da pomogne, i dalje na terenu imamo ljude koji tavore na ivici egzistencije. Ja sam političkim predstavnicima Srba sa Kosova i Metohije i direktorima centara za socijalni rad jasno poručio da se zanemarivanje ljudi u nevolji neće tolerisati, i da ce na početku 2020. pljuštati smene ukoliko se neki ne dovedu u red - rekao je Djurić, prenosi Pink.rs.\nOn ističe da jedini način da naš narod zadržimo na Kosovu i Metohiji jeste da ljudima omogućimo da žive od svog rada i da se izdržavaju bez straha i neizvesnosti za svoje porodice.\nIz analize političkih dešavanja ali i usputnih ličnih kontakata sa nekim od političkih aktera iz Prištine, Đurić je zaključio da njima u ovome trenutku nije stalo ni do medunacionalnog pomirenja, kako kaže, a ni do uređivanja odnosa Beograda i Prištine.\n- Ostaje nam da vidimo kakva će biti spremnost i kapacitet nove evropske administracije da se nosi sa pitanjem Kosova i Metohije. Lično bih voleo da se kontakti obnove, makar oni bili i samo ceremonijalni, jer problemi neće nestati sami od sebe, a ne mogu se rešiti drugačije nego dijalogom - rekao je Đurić.\n"Mnogi priznaju da su takse besmislica"\nPrema njegovim rečima, sve što se događalo samo nekoliko dana uoči Nove godine, ne ostavlja mnogo prostora za optimizam.\n- Ranjavanje našeg sunarodnika u Cernici, podizanje montiranih optužnica, vandalizovanje srpskih grobova, sve to govori da je zamrzavanje dijaloga kod ekstremnih Albanaca ponovo razbudilo uspavane rušilačke nagone. Tome su razume se u velikoj meri doprineli njihovi politički lideri koji se mesecima takmiče u šovinizmu i upiru prstom u Srbe okrivljujući ih za sve neuspehe Prištine - objasnio je on.\nĐurić navodi da je sve više glasova i među albanskim intelektualcima na Kosovu i Metohiji, kako kaže, koji priznaju da je "uvođenje taksi na robu iz centralne Srbije bilo besmislica".\nĐurić objašnjava da se u Prištini ne sudi osumnjičenima za ubistvo Olivera Ivanovića, već državi Srbiji.\n- Oni će, bez obzira na nepostojanje dokaza, napisati jedan sudski triler, a onda će tu fikciju inaugurisati kao stvarnost. Pravosudje u Prištini je instrument u rukama političko-kriminalnih klanova i raznih tajnih službi, i moralo je da uloži ogromne napore kako istragu ne bi povelo u pravcu u kojem nas vode sve prikupljene indicije i dokazi - rekao je Đurić.


Većina Japanaca podržava lov na kitove\nOko 60 odsto Japanaca podržava lov na kitove uprokos zabrani Međunarodnog suda pravde, pokazuje anketa objavljena danas u listu Asahi Šimbun\nJapanska vlada je primila k znanju ovu odluku suda i navela da će okončati svoj program lova na kitove na Antarktiku, ali da priprema drugi program koji je u skladu s međunarodnim propisima po kojima je izuzetno dozvoljen lov za naučne i nekomercijalne svrhe.\nJapan je takođe ukazao da će nastaviti da lovi kitove na drugim mestima, na primer u severozapadnom Pacifiku.\nNa pitanje da li jedu meso od kitova, samo njih 14 odsto je odgovorilo potvrdno, njih 48 odsto je reklo da su ga jeli, ali davno, a njih 37 odsto da ga nikad nisu jeli.\nKako navodi agencija Frans pres, kontradiktornost toga što veliki broj onih koji kažu da ne jedu kitove podržavaju njihov lov može možda da se objasni time što se ta aktivnost smatra elementom japanske kulture. Za neke Japance zabraniti tu praksu znači ugroziti staru kulinarsku japansku tradiciju.\n"Naša zemlja će se čvrsto držati svoje osnovne politike lova na kitove radi istraživanja, uz poštovanje međunarodnog prava", rekao je prošlog petka ministar za ribolov Jošimasa Hajaši, i dodao da je cilj da se nastavi komercijalni lov na kitove kada se ustanove propisi zasnovani na osnovu istraživanja.


Napadnut aktivista Pokreta slobodnih gradjana na Zelenom vencu - Teslavision\n“Znao sam da živimo u društvu koje kulja od besa i svesno sam se politički aktivirao jer verujem da Pokret slobodnih gradjana čine ljudi koji su rešeni da izadju na kraj s ovim bezumljem”, dodao je Pašalić.\n“Ne znam šta je još potrebno da se desi da bi se cela opozicija probudila i zaista počela da reaguje”, izjavio je Sergej Trifunović ovim povodom.\n“Gde su oni sada? Pišu neka saopštenja”, rekao je Trifunović.\n“Danas je neki huligan napao momka od 19 godina i pobegao sa lica mesta, što je jeziva stvarnost u kojoj živimo i koju nije dovoljno osuditi radi reda. Ako ovo nisu stvari oko kojih se moramo složiti, onda ne znam šta jesu”, istakao je Trifunović.\nPrevious : SZO se nada nastavku saradnje sa SAD\nNext : Kremlj: Tramp informisao Putina o predlogu da Rusija učestvuje na samitu G7


Poseta Gabrijele Kuevas Baron doprinosi unapređenju interparlamentarnog dijaloga, parlamentarne diplomatije i saradnje sa Interparlamentarnom unijom\nPrvi potpredsednik Vlade Srbije i ministar spoljnih poslova Ivica Dačić razgovarao je danas sa predsednicom Interparlamentarne unije (IPU) Gabrijelom Kuevas Baron, senatorkom iz Meksika, koja boravi u poseti Beogradu radi učešća na Regionalnom seminaru o Ciljevima održivog razvoja, u organizaciji IPU i Narodne skupštine Republike Srbije.\nMinistar Dačić naglasio je da je Republika Srbija u kontinuitetu već punih 127 godina članica ove najveće parlamentarne međunarodne organizacije, kao i da IPU vidimo kao veoma važnu organizaciju koja se bavi aktuelnim globalnim temama često u saradnji sa Ujedinjenim nacijama.\nPredsednica Interparlamentarne unije pohvalila je dosadašnje angažovanje i nastup Republike Srbije u oviru Interparlamentarne unije, ocenivši da postoji značajan prostor za unapređenje saradnje, kao i dodatno angažovanje Republike Srbije u IPU.\nU razgovoru je istaknuto da će poseta predsednice IPU Gabrijele Kuevas Baron u značajnoj meri doprineti daljem unapređenju interparlamentarnog dijaloga, parlamentarne diplomatije i saradnje sa IPU. Jedna od glavnih tema sastanka bila je i implementacija Agende Ujedinjenih nacija za održivi razvoj do 2030. godine, čemu Vlada Republike posvećuje značajnu pažnju.


Ministarstvo unutrašnjih poslova sprovodi kadrovske promene pre nego što stupi na snagu nova regulativa\nOtpuštanje policajaca brže od zakona\nOdredbe novog Zakona o policiji koje uređuju kadrovsku politiku u Ministarstvu unutrašnjih poslova najveći je korak u depolitizaciji i profesionalizaciji aparata sile, saglasni su i predstavnici vlasti i stručna javnost. Ipak, kako nedavno usvojeni zakon neće u punoj meri moći da zaživi do usvajanja brojnih podzakonskih akata, poslednji postupci MUP-a dovode u pitanje iskrenost namere da se politika povuče iz policije.\n27. januar 2016. 19:25\nIako se novim Zakonom o policiji detaljno regulišu interni konkursi kojima će se popunjavati radna mesta u MUP-u i uspostavlja objektivan sistem karijernog napredovanja, proći će još najmanje godinu dana pre nego što sve te odredbe stupe na snagu. Naime, tekst zakona koji je pre dva dana usvojen u skupštini predviđa usvajanje oko 40 podzakonskih akata. Za to vreme ministar Stefanović će sprovesti najavljenu racionalizaciju u policiji, tokom koje će, pod diskutabilnim kriterijumima, oko 1.000 policajaca ostati bez posla. Istovremeno je i pre usvajanja nove regulative penzionisan direktor policije Milorad Veljović i na njegovo mesto postavljen Vladimir Rebić, dosadašnji načelnik Uprave saobraćajne policije.\nBojan Elek, istraživač Beogradskog centra za bezbednosne politike, kaže za Danas da Zakon o policiji unosi brojne pozitivne promene u načinu organizacije i funkcionisanja policije.\n- Najbolji deo zakona se bavi upravljanjem kadrovima. Radna mesta će se popunjavati sprovođenjem internih konkursa, a i karijerno napredovanje je mnogo bolje uređeno. Ipak, koliko god neka regulativa bila dobra, sve se svodi na političku volju da se ona i sprovodi. Ukoliko ne bude postojala volja da se policija depolitizuje, novi Zakon o policiji će postati besmislen - navodi Elek.\nPrema njegovim rečima, pojedine odredbe novog zakona su ipak mogle da budu i bolje napisane.\n- Iako je ovim zakonom smanjen diskrecioni upliv ministra policije, on i dalje postoji. Tako je uspostavljena komisija koja će birati kandidate za direktora policije, ali je i dalje na ministru da odabere između tri kandidata koja mu komisija pošalje - kaže Elek. On dodaje da Beogradski centar za bezbednosne politike imao i određene primedbe na način na koji se zakon odnosi prema Sektoru unutrašnje kontrole.\n- Najveći problem Sektora unutrašnje kontrole je to što oni nemaju dovoljno resursa. Trenutno se ovim poslom bavi samo 96 ljudi. U novom zakonu stoji sporna odredba koja ministru dozvoljava da ukoliko Sektoru unutrašnje kontrole nedostaju resursi, sam odredi jedinicu policije koja će im pomagati - tvrdi Elek i napominje da takvo rešenje ostavlja prostor za zloupotrebe.\nUskoro elektrošokovi za policijskim pojasevima\nJedna od brojnih novina koje predviđa Zakon o policiji je i uvođenje novih sredstava prinude, konkretno elektrošokova. U obrazloženju zakona stoji da je to predviđeno kako bi policijski službenici mogli da postignu isti cilj bez upotrebe vatrenog oružja i nanošenja teških telesnih povreda.


Novinarska udruženja: Ujedinjeni Arapski Emirati da objasne zašto je Dojčinović na „crnoj listi“ - KRIK\nNovinarska udruženja zahtevaju da Ministarstvo spoljnih poslova zatraži objašnjenje od Ujedinjenih Arapskih Emirata zbog čega je uredniku KRIK-a Stevanu Dojčinoviću juče zabranjen ulazak u ovu zemlju nakon čega je deportovan u Srbiju. Dojčinoviću je po sletanju na aerodrom u Abu Dabiju rečeno samo da je na „crnoj listi“ i da zbog toga ne može da uđe u zemlju.\n„Stavljanje novinara na crne liste nešto je što duboko podriva savremeni demokratski svet, slobodu izražavanja, slobodu kretanja i slobodu informisanja“, piše u saopštenju Nezavisnog udruženja novinara Srbije (NUNS).\nOvo udruženje zbog toga traži da Ministarstvo spoljnih poslova Srbije zatraži objašnjenje od Ujedinjenih Arapskih Emirata zašto je Dojčinoviću zabranjeno da uđe u tu zemlju.\nIsti zahtev istaklo je i Udruženje novinara Srbije.\nDojčinović je danas u Abu Dabiju trebalo da na konferenciji Kancelarije Ujedinjenih nacija za borbu protiv droge i kriminala govori o suzbijanju prekogranične korupcije, pranja novca i organizovanog kriminala. Po sletanju na aerodorom, međutim, zadržan je i oduzet mu je pasoš.\nPotom je 12 sati proveo pod nadzorom policajaca, koji su mu saopštili da je na „crnoj listi“ i da moraju da ga vrate nazad. Nakon toga je pod policijskom pratnjom ukrcan na jutarnji let za Beograd.\nOvo nije prvi put da se Dojčinović našao u sličnoj situaciji – kada je 2015. godine trebalo da drži predavanje studentima u Moskvi zadržan je na aerodromu odakle je nakon celodnevnog pritvora deportovan u Srbiju.\nDojčinović nikada nije dobio objašnjenje od ruskih vlasti za ovaj slučaj, iako ga je zvanično tražio više puta.


Kada se ukida "pomeranje sata"? | Edukacija\nKada se ukida “pomeranje sata”?\nInternacionalni trening izgradnje mira 16/01\nUskoro kupovina aplikacija na Play prodavnici 30/10\nZimsko računanje vremena počelo je u noći između 26. i 27. oktobra i trajaće do poslednjeg vikenda u martu 2020. godine.\nEvropski parlament je 4. marta ove godine izglasao da se ukida pomeranje sata od 2021. godine, pa će tako sve zemlje EU morati da odaberu letnje ili zimsko računanje vremena. Zagovornici ove odluke tvrde da je ukidanje letnjeg i zimskog računanja vremena korisno za uštedu energije, dok protivnici tvrde suprotno.\nPredloženo je da izmena vremena poslednje nedelje u martu 2021. godine treba da bude i poslednja za zemlje EU koje se odluče za letnje računanje vremena. Pomeranje sata uspostavljeno je sedamdesetih godina prošlog veka, kao pokušaj uštede energije zbog naftne krize. Letnje računanje vremena u bivšoj Jugoslaviji uvedeno je 27. marta 1983. godine.\nPomeranje kazaljki uvedeno je uz obrazloženje da se time “produžava” dan, omogućava ušteda u potrošnji električne energije, povećava produktivnost, poboljšava prilagođavanje ljudi i radni dan čini efikasnijim.


PROGRAM NARODNOG MUZEJA ZRENJANIN | SportInfo\nHome / Kultura i život oko nas / PROGRAM NARODNOG MUZEJA ZRENJANIN\nMay 10, 2017\tKultura i život oko nas Ostavite komentar\n20h – Atrijum – Koncert hora “SuperNova i BigBeng”\nHorski festival “Slobodan Bursać” u okviru manifestacije “Noć muzeja” predstavlja još jedan zrenjaninski hor u cilju popularizacije i afirmacije horskog pevanja. Ovog puta nastupa hor “SuperNova i BigBeng” pod dirigentskom palicom profesora Marka Pejčića i uz pratnju zrenjaninskih rok muzičara. Organizacija i tehnička realizacija koncerta poverena je KulturKick creative production, Kulturnom centru i Narodnom muzeju.\nBRC Škola trčanja u Beogradu startuje ovog vikenda! Ostalo je još malo mesta u terminima ...\nKOŠARKAŠ I RVAČ ZAJEDNIČKA PRIČA…


Konferencija za novinare NSZ | 025info\nKonferencija za novinare NSZ\nDanas je u prostorijama skupštine opštine Apatin Direktor nacionalne službe za zapošljavanje filijale Sombor Sekula Tanjević održao konferenciju za novinare na kojoj je govorio o realizaciji mera aktivne politike zapošljavanja u 2009 godini i planiranim aktivnostima za 2010 godinu. Pored Tanjevića na konferenciji su prisustvovali Direktor poslovnice NSZ Apatin Jovo Šašić, zamenik predsednika opštine Apatin Miodrag Bakić i zamenik predsednika skupštine opštine Apatin Mirko Cvetićanin.\nKrajem 2009 godine u zapadno bačkom okrugu registrovano je 21961 nezaposlenih lice od toga u opštini Sombor 7.503, u opštini Apatin 4.391, u opštini Odžaci 4.951 i u opštini Kula 5.116.\nDirektor poslovnice NCZ u Apatinu Jovo Šašić izneo je podatke vezane za našu opštinu gde je izražena nepovoljna struktura čak 47 % nezaposlenih čine lica koja su I i II stepena stručne spreme. 940 lica od ukupnog broja nezaposlenih čine lica sa IV stepenom stručne spreme, 1150 lica sa III stepenom, 57 lica sa V stepenom, 107 sa VI stepenom i 78 lica sa VII stepenom stručne spreme.\nU 2009 godini u opštini Apatin na neodređeno vreme zaposleno je 651 lice, dok je na određeno vreme zaposleno 1546 lica što ukupno iznosi 2196 lica. 93 lica su otvorila radnje ili preduzeće uz podsticajne mere NSZ u iznosu od 160000 dinara.\nZa novo zapošljavanje ukupno 97 preduzeća, radnji i firmi dobilo je podsticajne mere za 143 novozaposlena lica. U prošloj godini zaposleno je na vremenski period od 1 godine 195 pripravnika koji se finansiraju iz pokrajinskog sekretarijata za rad.\nSprovedene su 2 obuke: obuka za rad na računaru koju je završilo 10 lica dok obuka za elekrto zavarivače mig mag postupkom koju pohađa 10 lica. Na javnim radovima je bilo angažovano 60 lica. Na sajmu zapošljavanja koji je odžan prošle godine u Apatinu zadovoljeno je 67 % radnih mesta koja su poslodavci tražili na sajmu.\nDirektor NZS filijala Sombor Sekula Tanjević veći deo konferencije posvetio je 2010 godini što je i interesantno za sve koji se nalaze na evidenciji nezaposlenih lica:\nPrilog_Sekula Tanjević NSZ-trajanje\nLokalna samouprava opštine Apatin aktivno učestvuje u finansiranju i podsticanju kako kratkoročnih tako i dugoročnih planova kada se radi o nezaposlenim licima u našoj opštini kao i sprovođenju niza mera socijalne pomoći najugroženijima.\nTreba istaći da je opština Apatin prva došla na ideju i primenila model zapošljavanja pripravnika volontera na godinu dana. Ovaj model Zamenik predsednika opštine Apatin Miodrag Bakić akcenat je stavio na strani kapital i podizanje industrije kao jedan zdrav osnov za otvaranje novih radnih mesta. U lokalnoj samoupravi opštine Apatin neće biti viška radnika, a sa druge strane neće biti ni otvaranja novih radnih mesta koja se finansiraju iz budžeta dodao je Bakić:\nPrilog_Miodrag Bakić sastanak NSZ 1-trajanje\nPrilog_Miodrag Bakić sastanak NSZ 2-trajanje\nPrilog_Miodrag Bakić sastanak NSZ 3-trajanje\nTreba istaći da je opština Apatin prva došla na ideju i primenila model zapošljavanja pripravnika volontera na godinu dana, što je kasnije nastavljeno i od strane Republičkih institucija.


RTS :: Janković: Stranci tražili da sarađujem sa Vučićem\nPolitika Janković: Stranci tražili da sarađujem sa Vučićem\nutorak, 14. sep 2021, 15:57 -> 16:26\nSaša Janković je, gostujući u podkastu Nove "Snaga uma", rekao da su mu "politički stratezi, ambasadori, kvaziprijatelji" svi govorili isto.\n"Ti i Vučić ste isto godište, čak se i poznajete, on tebe poštuje, treba da budeš super sa njim, pa da mu se podvučeš pod kožu i da u jednom momentu sve preokreneš. Tako se osvaja vlast. Apsolutno mi je bilo ispod časti da uzimam to u razmatranje", ispričao je Janković.\nKao "ružne" ocenio je predloge da sedi sa nekim i plete zaveru kako da "postane kalif umesto kalifa".\n"Dešavalo mi se i da čujem: Ako nećeš sa Vučićem, sa kim bi mogao u SNS-u? U slučaju da Vučiću otkaže srce… Šta na to čovek može da odgovori? Hajde da se pravimo da to nisam čuo, jer ako prihvatim da sam čuo to što ste rekli nikad više ne možemo da pričamo. Bez obzira što mi je taj čovek učinio najgore stvari u životu, šta bih ja bio ako bih tako razmišljao o njemu? To tako ne može", objasnio je Janković.\nSiguran je, kaže, da se ovo nije dešavalo samo njemu već da je više pravilo na našoj političkoj sceni.\n"Sve je to pogrešan put. Na njemu nema dobrih stanica i nema pobeda. Ove sugestije nisu nešto što se dešavalo samo meni. Uveren sam da je to paket saveta koje dobije većina političara u Srbiji", istakao je Janković.\nIstakao je da je važno da se u politici ne odstupa od etike, ukoliko želimo bilo kakve realne promene.\n"Uveren sam da je moguće pobediti ovo zlo, ali put do pobede nad Vučićem ne ide preko saradnje sa njim, niti preko pravljenja bilo kakvih kompromisa, navodno zarad višeg cilja. Ta linija jednom kada se pređe, sve granice se gube", poručio je Saša Janković.


„Na Ivanovića pucano iz pištolja hekler i koh“ – Plus Radio\nHome / Region / „Na Ivanovića pucano iz pištolja hekler i koh“\n„Na Ivanovića pucano iz pištolja hekler i koh“\nBy Plus Radio on 24/02/2018 Vrijeme: 10:25\nNa ubijenog lidera građanske inicijative „Srbija, demokratija, pravda“ Olivera Ivanovića pucano je iz automatskog pištolja „hekler i koh“, a ne, kako je ranije objavljeno, iz „duge devetke“, tvrde današnje „Večernje novosti“.\nKako dodaje list, koji se poziva na izvore bliske istrazi, ubice su na dan atentata, 16. januara, „opel astrom“ pratile Ivanovića, od trenutka kada je izašao iz stana u Kosovskoj Mitrovici.\nKada je Ivanović stigao blizu kapije dvorišta u kojem su smeštene kancelarije GI SDP, ubica je sa zadnjeg sedišta otvorio vatru na njega, tvrde „Novosti“.\nPodsećajući da je kosovska policijska služba za region Sever objavila pre dva dana fotografije „astre“, kojom su zločinci pobegli, „Novosti“ navode da je „astra“ sa fotografija sive boje i da nema registarske tablice.\n← Previous Story Kombijem pokušala da probije ogradu Bijele kuće\nNext Story → Više čuvara u školama na Floridi, dobijanje oružja otežano


Studenti Mašinskog fakulteta u „Kostolcu B“ – Радио Стил\nPosted By: Radio Stil 11/01/2018\nStudenti treće godine osnovnih akademskih studija Mašinskog fakulteta Univerziteta u Beogradu posetili su krajem novembra TE „Kostolac B“ i upoznali se sa procesom proizvodnje električne energije. U sklopu nastavnog programa predmeta Osnove parnih kotlova, budući inženjeri uživo su videli rad postrojenja o kome uče na fakultetu.\nDragan Josipović, direktor za proizvodnju električne energije TE „Kostolac B“, poželeo je dobrodošlicu studentima, a inženjeri Marko Cimbalјević i Želјko Vasilјević održali su predavanje o termoelektrani s posebnim akcentom na kotlovski deo postrojenja.\nNakon obilaska termoelektrane, studenti su posetili vidikovac PK „Drmno“ i Arheološki park „Viminacijum“. Svetski poznat lokalitet, koji je u neposrednoj blizini PK „Drmno“ i TE „Kostolac B“, primer je simbioze savremenih energetskih sistema i kulturnoistorijske baštine.\nPrakticno znanje decembar


Srebro za ŠK „Drajinac“\nNa republičkim olimpijskim igrama u Kačarevu održanim 20. septembra ove godine šahisti ekipe „Drajinac“ osvojili su drugo mesto u konkurenciji 10 ekipa.\nTim povodom danas je predstavnike kluba „Drajinac“ Vojkana Marinkovića i Ranka Nedeljkovića ugostila predsednica opštine Svrljig Jelena Trifunović i čestitala im na uspehu.\nMene ne inznenađuje vaš uspeh, jer svake godine dostojno prezentujete i predstavljate našu opštinu na ovom takmičenju. Znamo svi koliko je vaš uspeh veliki jer znamo o kakvim kvalitetnim ekipama se govori, poručila je predsednica opštine Svrljig Jelena Trifunović.\nKao znak pažnje i podrške lokalne samouprave šahovskom klubu, predstavnici Kluba su darivali predsednicu Opštine osvojenom srebrnom medaljom i šahovskom figurom.\nPredsednik MZ Drajinac Ranko Nedeljković iskoristio je priliku i čestitao učesnicima na osvojenom drugom mestu i poručio da je ovo još jedan uspeh u nizu, i druga osvojena bronzana medalja.\nOva ekipa je od sedam učešća osvojila pet zlatne i dve srebrne medalje i ja im čestitam na tome, istakao je Nedeljković.\nInače na turniru u Kačarevu pod nazivom „Kačarevo 2014“ za ŠK „Drajinac“ učestvovali su Milovanović Srboljub, Batanjac Aleksandar, Vasić Žarko, Marinković Vojkan i Marinković Nikola.\nVredno je istaći da je bez obzira na učešće prvoligaških igrača u redovima prvoplasirane ekipe iz Gornjeg Milanovca – svrljiški Drajinac“ zabeležio dobru partiju u međusobnom susretu u finalu.\nNa Seoskim olimpijskim igrama u Kačarevu učestvovali su i predstavnici u Svrljiga u nadvlačenju konopca, pastirskom višeboju, skoku u dalj, stoni tenisu…\nPrevPrethodnaU pojedinim naseljima voda samo za tehničku upotrebu\n16/10/2014 at 01:02\nObracam se Svrljizanima i Drajincanima,evo vidite sad,svi ovi navedeni ovde upitao bih sve,kakve oni veze imaju sa Sk Drajinac,prvobitno je bila Mz Drajinac!? Da li je moguce da ista ekipa ucestvuje i za Seoske Olimpijske igre i za Sindikat i za ko zna jos koje takozvane ekipe ( UNIVERZALCI) i ko njima zapravo pruza tu mogucnost? I zasto gospoda ne igraju za isti sahovski klub u celosti,vec igraju samo kad je ova manifestacija u prilogu! Jasno je da je to Brigada,citaoci ce jasno shvatiti o cemu sam hteo reci! Osvrnuo bih se i na nedavno zavrsenom prvenstvu Lige Nisavskog Okruga,gde su ucesnici gotovo bili isti i gde su pokazali koliko mozemo da racunamo na njih u buducnosti,od 4 ekipe nasa ekipa tj. Sk Veteran Svrljig plasmanom TRECEG mesta zavrsio je takmicenje! Napomenuo bih i da je ekipa Sk Drajinac ovu ligu propustila,razlog nije objasnjen,a moze se slobodno reci za taj Klub da postoji samo na papiru tj. figurativno kao ekspozitura Sk Veteran! Bilo bi jako korisno i napomenuti,da je za ovu godinu najavljen i takozvani tradicionalni turnir u sahu,naravno u selu Drajincu,ali od istog ni traga nit glasa! Potencijalni organizatori su to tvrdili,bas preko ovog sajta,tj. govorili su da je napravljena jednogodisnja pauza zbog finansija,to uopste nije tacno da je samo godina dana pauze bilo,vec ako se dobro secam 6 godina!To naravno moze da se pronadje i da se utvrdi da li je tako ili nije!? Citaocima ostavljam procenu navedenog!\n18/10/2014 at 09:34\nZajedljivi zlobnik umesto Leandro,o kome mi sve znamo.Do sada je i vm Tosicu nudjeno da udje u ovu ekipu,a nije hteo.Jednom je cak rekao da nece da igra za selce protiv seljaka.Vise puta sam ga ranije terao da on i ja formiramo ekipu,a on nije hteo ,jer nece biti placanja za ucesce.Pitam se zbog cega uopste ima povlascen status u opstini sto se finansiranja tice.A sto se klubova tice ,Zeleni vrh,preplacena ekipa,nije ucestvovao NA KUPU NI RANIJIH ,A NI OVE GODINE,PA NI NA JOS JEDNOM KUPU,na kome je Veteran u oslabljenom sastavu takodje dobro prosao.Inace pozivam inteligentnog leonarda,koji je bez onih muskih stvari da bi se potpisao imenom i prezimenom,da igra na svim takmicenjima za Drajinac ili neku drugu ekipu,samo bih ga molio da pored ove vrcave pameti pokaze i sahovsko znanje\nNaravno gospodine Milovanovicu vama cu da pokazem svoje znanje,budite uvereni u to! Na uverljiv nacin cu vam pokazati da mogu sa vama u ekipi!\nali nadam se ne fizickim napadom na mene,kao sto je to ucinila grupa huligana iz Z.vrha pre nepunih godinu dana.A posto je cas Leandro,cas Mirko,da li je to podvojena licnost,ili ponovo u pitanju ista grupa ix Z.vrha,koja je kao dobra pravoslavna grupa u stanju i da na Veliki cetvrtak lazno besramno svedoci.\n26/10/2014 at 01:35\nja sam oprao ruke,tako da… za one koji ne samo citaju redove vec i izmedju njih,veoma je jasno i razumljivo!\nda li oprati ruke znaci amnestirati sam sebe od nekih eventualno losih postupaka.A SVAKAKO ONI KOJI CITAJU KOMENTARE VISE VERUJU ONIMA KOJI SE NE KRIJU IZA PSEUDONIMA.Da podsetim one koji citaju ,na cinjenicu da se mnogo subjektivnih dezinformacija i neosnovanih napada i podataka cesto mogu procitati na elektronskim medijima,a pogotovo ako kukavicki krijemo svoj identitet.I na kraju;umesto pranja ruku uvek je bolje javno priznati svoje greske.


Employee engagement – motivišite zaposlene da učestvuju u kompanijskim aktivnostima - TOP Conference Beograd\nEmployee engagement – motivišite zaposlene da učestvuju u kompanijskim aktivnostima\nKako proširiti svest o značaju internih aktivnosti u organizacionoj kulturi kompanije i kako angažovati zaposlene na tim aktivnostima\nAngažovanje zaposlenih u kompanijskim aktivnostima je od velike važnosti za funkiconisanje organizacije. Zadovoljstvo zaposlenih utiče na performans, a samim tim i na raspoloživost naših kolega da budu aktivni učesnici u procesu razvoja kompanije iznutra. Međutim, potrebno je pažljivo balansirati aktivnosti koje služe za podsticanje pozitivne atmosfere i aktivnosti koje su isključivo vezane za sprovođenje radnih zadataka.\nŠta kada naiđemo na otpor kod zaposlenih za učešće u aktivnostima? Kako ih motivisati da izađu iz zone konfora i daju svoj doprinos za unapređenje organizacione kulture? Ko je odgovoran za inicijative koje se sprovode unutar kompanije? Zbog ovih, ali i mnogih drugih pitanja, rad na motivaciji i zadovoljstvu zaposlenih mora biti zajednički projekat marketinga i ljudskih resursa i mora se sprovesti strateški.\nZato, u septembru 2022, na Fruškoj gori organizujemo dvodnevni seminar na kom ćete saznati sve što vam je potrebno da biste kreirali strategiju internih aktivnosti i inicijativa kojima ćete motivisati vaše zaposlene da postanu ambasadori jednog zdravog i kvalitetnog brenda.\nCilj prvog dana seminara jeste da razumete važnost employee engagementa kao oblasti koju je potrebno kontinuirano razvijati. Saznaćete kako da istražite šta motiviše vase zaposlene da prihvate ulogu nosioca u unapređenju kompanijske kulture. Naši predavači će vam pomoći da istražite koji su vam resursi potrebni za ove aktivnosti, kao i da sagledate u kojoj je fazi Vaša kompanija sada kako biste mogli da preuzmete potrebne korake za unapređenje.\nCilj drugog dana seminara biće da primenite sve što ste naučili na projektu koji ćete kreirati. Opredelićete se za ciljanu aktivnost kojom ćete unaprediti iskustvo svojih zaposlenih pa samim tim i svoju organizacionu kulturu.\nTema jeste angažovanje zaposlenih i njihova motivacija da unapređuju svoju organizacionu kulturu. Samim tim je ovaj seminar namenjen upravo onim grupama unutar kompanije koje su od izuzetnog značaja za osmišljavanje i realizaciju aktivnosti koje će podstaći engagement kod zaposlenih. Iako inicijativa može stići iz bilo kod sektora, HR je primarni nosilac timskih aktivnosti i organizacijske kulture. Međutim, za samo sprovođenje i uspeh je nužna involviranost Marketing sektora.\nPredavači na seminaru biće veterani u kreiranju i realizaciji različitih komunikacija. Iza sebe imaju stotine uspešnih projekata, kampanja i kompanija sa kojima su sarađivali.\nNenad Sićević, suosnivač i director kreativne agencije “Storyline” godinama se bavi Employer Brandingom, a Boris Kolaković je svoje dvadesetogodišnje iskustvo u marketingu i organizaciji događaja sada usmerio na unapređenje internih rezultata kompanije.\nSuosnivač i direktor kreativne agencije “Storyline” i Employer Branding Specialist\nPredavač - Boris Kolaković\nHead of Event and Production i Marketing Project Specialist\nBoris Kolaković ima dve decenije iskustva u marketingu i menadžmentu, pa je tako ponosno zaslužio svoju neformalnu titulu “Experience Maker”.\nSeptembar 2022. Fruška gora, 10h\nBlok br. 1 - ŠTA ZA KOMPANIJU ZNAČI EMPLOYEE ENGAGEMENT\nRazlika između employee engagement i employee experience\nRazumevanje trenutne situacija u organizaciji\nDa li komuniciramo sa zaposlenima na pravi način\nRazumevanje potreba zaposlenih/identifikovanje potreba zaposlenih\nDiskusija/Primeri iz prakse\nBlok br. 2 - ZAPOSLENI KAO NOSIOCI SADRŽAJA ZA EKSTERNU KOMUNIKACIJU\nKoliko su zaposleni motivisani da učestvuju u aktivnostima kompanije?\nAtmosfera kao preduslov kvalitetnog iskustva\nDa li je svaki engagement dobar engagement\n„Adoption“ kampanje kao dobar povod za kreiranje iskustva zaposlenih\nUser generated content – awareness kampanja koja ne prestaje\nBlok br. 3 - DEFINISANJE INTERNIH AKTIVNOSTI I OPTIMIZACIJA RESURSA\nKo je „owner“ internih kampanja – HR ili Marketing?\nProjektni pristup u osmišljavanju aktivnosti\nKoraci za uspešnu realizaciju kampanje\nKreativna agencija kao resurs\nTema – CSR, teambuilding, corpo event, talent program, mentorship program.\nCiljna grupa – kome je namenjena aktivnost i na koji način je komuniciramo\nMotivacija – na koji način motivisati ciljnu grupu da učestvuje u aktivnosti\nCiljevi aktivnosti – šta želimo da postignemo kroz realizaciju ove aktivnosti\nKoraci za uspešnu realizaciju – koje aktivnosti prethode realziaciji, koje je prate, a koje sumiraju.\nKomunikacioni plan nakon aktivnosti – plasman sadržaja eksterno\nveštine potrebne za sprovođenje projekata


"Ako se ide na izbore, onda je najbolje da se konstituiše prelazna Vlada kao Vlada zadatka koja bi obezbijedila održavanje popisa, čišćenje biračkog spiska i pripremila ambijent za održavanje izbora", kazao je Mandić\n30364 pregleda\t1716 reakcija\t239 komentar(a)\n"Najbolje rješenje je da se bira nova Vlada i to bi bio diskontinuitet sa ovih 200 loših dana Vlade Zdravka Krivokapića, koja ništa dobro nije uradila", rekao je Mandić, dodajući da je to najbolje rješenje.\nPrema njegovim riječima, ako se ne dođe do dogovora o tome, "uvijek postoji demokratsko rješenje – da se ide na izbore, ali prije toga treba dati šansu razgovorima".\n"Ako se ide na izbore, onda je najbolje da se konstituiše prelazna Vlada kao Vlada zadatka koja bi obezbijedila održavanje popisa, čišćenje biračkog spiska i pripremila ambijent za održavanje izbora", kazao je Mandić.\n"Iako je Vlada gromoglasno predstavljena kao ekspertska sa puno ambicioznih obećanja, u praksi nije dovela nijednog ozbiljnog investitora, već smo imali novo zaduženje pod sumnjivim okolnostima i nikad goru ekonomsku situaciju, ali i podijeljenu Crnu Goru po svim šavovima", istakao je Mandić.\n"Premijer i predsjednik parlamenta imaju podršku 14 poslanika i misle da je to dobro i da je to dovoljno, a u svakoj iole demokratskoj državi, kada bi neki premijer čuo da nema podršku parlamentarne većine, sam bi postavio pitanje svog povjerenja", rekao je Mandić.\n"Neko pokušava da ponizi 27 poslanika - to neće moći da prođe. U krajnjem, narod će kazati sud o nama. DF se ne plaši tog narodnog suda", istakao je Mandić i pozvao Bečića i Krivokapića da prošetaju kroz narod i čuju šta oni misle o njihovim potezima.\nPrema riječima Mandića, danas imamo teror manjine nad većinom, "jer oni drže 100 odsto Vlade i mjesto predsjednika Skupštine i sa tih pozicija bahato kažu da ćemo mi da srušimo Vladu."\n"Idu s pričom kako ni po koju cijenu njih 14 neće dozvoliti da se rekonstruiše Vlada, a pritom donose odluke na štetu narod koji je dominantno dobio izbore. To je neprihvatljivo”, zaključio je Mandić.\nAndrija MandićDemokratski frontVlada Crne GoreZdravko Krivokapić\n25.07. 13:19 h\t952\t55345\n25.07. 15:06 h\t63\t53226\n25.07. 21:45 h\t82\t48153\n25.07. 15:19 h\t30\t43876


Vlasti i građani spremni za evenutalni prihvat izbjeglica\nDok se spekuliše da bi sa dolaskom hladnog vremena sirijske izbjeglice, na putu ka Zapadnoj Evropi, mogle krenule tzv. južnom rutom preko Grčke i Albanije u Crnu Goru, pa dalje u Hrvatsku iz Crne Gore Gore stiže poruka da su nadležne institucije spremne za eventualni prihvat izbjegica iz Sirije...\nVlada i njene nadležne službe pomno prate situaciju u regionu i pripremaju se za eventualni tranzit izbjeglica preko teritorije Crne Gore na njihovom putu ka Zapadnoj Evropi, kaže u razgovoru za Radio Slobodna Evropa Zorica Kovačević, ministarka rada i socijalnog staranja u Vladi Crne Gore.\nSve institucije sistema su spremne i zna se ko i šta od nadležnih institucija, ukoliko izbjeglice krenu tzv. južnom rutom preko Grčke, Albanije do Crne Gore odnosno, graničnog prelaza Božaj treba da uradi – kazala je ministarka.\nMinistarka Zorica Kovačević\n„Kada i hoće li se desiti priliv migranata u našu zemlju je teško predvidjeti. To zavisi od više faktora: od zatvaranja granica i usmjeravanja ka drugim državama, stvaranja novih ruta, vremenskih uslova, planova krijumčara koji dovode do granica država i slično. Vjerujemo da ćemo blagovremeno imati informaciju o kretanju ka Crnoj Gori od naših službi u saradnji sa susjednim zemljama i međunarodnim organizacijama. To će biti vrijeme za potpunu pripremu uslova za prihvat i tranzit migranata. Vlada Crne Gore je na prošloj sjednici usvojila informaciju Ministarstva rada i socijalnog staranja i Ministarstva unutrašnjih poslova, u kojoj su tačno precizirane obaveze svih institucija vezano za stavljane na raspolaganje raspoloživih resursa ukoliko dođe do priliva migranata“, kazala je Kovačević.\nObezbijeđen je prostor za prihvatni kamp, šatori, autoprevoznici ali i volonteri koji su spremni da prihvate, evidentiraju i transportuju izbjeglice do granice sa Hrvatskom kako bi nastavili dalje put ka Zapadnoj Evropi. Mještani iz pogranične oblasti već su, kaže ministarka zorica Kovačević, ponudili svoja imanja.\n„Tako da smo lokaciju već predvidjeli i naravno, spremamo se da za nekoliko sati kada dobijemo informaciju - dignemo se svi na noge, tako da kažem, i da obezbijedimo da toga dana spremno dočekamo tih dvije hiljade ljudi za koje mislimo da mogu doći odjednom", navela je ministarka Kovačević.\nUstupićemo i kuće i imanja\nMještani gradske Opštine Tuzi spremni su, kao i mnogo puta do sada, da pokažu da su humani ljudi i ustupiće svoja imanja ali i kuće, ukoliko to bude potrebno, kako bi se sirijske izbjeglice ukoliko dođu u Crnu Goru u Tuzima osjećale dostojanstveno – smatra odbornik u gradskoj Opštini Tuzi i poslanik u Skupštini Crne Gore Nikola Gegaj.\n„Dakle, u slučaju da se dogodi veliki priliv imigranata siguran sam da će Crna Gora kao i gradska Opština Tuzi osigurati kvalitetne uslove za normalan život dok budu boravili u našoj zemlji. Naravno, biće ustupljeno i zemljište i imanje ako zatreba i stambeni objekti, to jest kuće, kako bi pomogli talasu imigranata koji je zahvatio ovaj dio Evrope. Uostalom, građani Tuzi su se, to ne samo građani Crne Gore nego i cijeli region zna, više puta dokazivali i pokazivali gostoprimstvo kao najveći stepen ljudskog dostojanstva, koje se prenosi od koljena do koljena“, napomenuo je bivši predsjednik gradske Opštine Tuzi Nikola Gegaj.\nPored imanja, uz granični prelaz gdje bi bili locirani mogući prihvatni kampovi, mobilijara i opreme za eventualni dolazak sirijskih izbjeglica Crveni krst Crne Gore (CK CG) ima na raspolaganju dovoljan broj šatora ali postoji i dodatni dio kojim raspolaže Vojska Crne Gore,a što se ljudstva tiče Ministarstvo rada i Ministarstvo unutrašnjih poslova, Crveni krst i Vojska imaće 500 do 600 angažovanih ljudi.\nIako se o Crnoj Gori, kao tranzitnoj destinaciji za sirijske izbjeglice na njhovom putu ka Zapadnoj Evropi za sada samo spekuliseu Crvenom krstu, kao dijelumeđunarodnog sistema, su spremni za eventualni dolazak i prihvat izbjeglica.\nPR Crvenog krsta Milica Kovačević kaže da ta organizacja u svakom momentu, u zavisnosti od broja izbjeglica na terenu, raspolaže sa dovoljnim brojem volontera.\n„Ali opet kažem niko ne može garantovati da će oni uopšte doći, posebno da će doći tamo (preko graničnog prelaza Božaj) moguće da će koristiti i neke druge granične prelaze. Ali, u svakom slučaju, na osnovu tih informacija koje mi imamo svi se zajedno pripremamo za dolazak dnevni oko 2.000 migranata. U tom smislu bi uloga Crvenog krsta bila da obezbijedi šatore odnosno, da postavi šatore kako bi ti ljudi mogli da neko vrijeme budu u njima. Mi računamo da bi to bilo nekih par sati, u suštini, da se odmore. Pored obezbjeđenja šatora bi radili na distribuciji hrane i higijenskih artikala", rekla je Milica Kovačević.


ISPRAĆAJ GENERALA SAKIBA FORIĆA U NOVU MISIJU\nObjavljeno četvrtak, 31 Avgust 2017 08:30\nU sklopu priprema za odlazak i stupanje na dužnost ambasadora u Pakistanu, novoimenovani ambasador Bosne i Hercegovine u ovoj zemlji general Sakib Forić, održao je radne sastanke sa lokalnim zavaničnicima u Sanskom Mostu i Prijedoru, na kojima su razmijenjene informacije o mogućnostima uspostave saradnje pomenutih lokalnih zajednica sa ovom dalekom azijskom zemljom.\nKako je tokom održanih sastanaka istaknuto, radi se o dva susjedna grada za koja je Sakib Forić posebno vezan, u kojima je proveo veći dio svog života, i zbog toga osjeća potrebu da pored svoje države, na novoj dužnosti u najboljem svjetlu predstavlja i Sanski Most i Prijedor. U Sanskom Mostu sastanak je održan u kabinetu općinskog načelnika Farisa Hasanbegovića, gdje je novoimenovanom ambasadaru upriličen ispraćaj u novu misiju, a ovome događaju prisustvovala i grupa njegovih saboraca iz ratnog perioda.\nNa sastanku je razgovarano mogućnostima jačanja ekonomske saradnje između dvije prijateljske zemlje, te potrebe većeg angažmana bh. diplomatije na pronalaženju stranih investitora i promociji zemlje, na čemu će se novoimenovani ambasador Forić posebno zalagati. Načelnik Hasanbegović predstavio je oblasti iz privrede Sanskog Mosta, koje bi mogle biti interesantne za ulaganje potencijalnim investitorima iz Pakistana, te je izrazio očekivanja da će saradnja i razmjena informacija uslijediti i nakon stupanja na dužnost u Pakistanu.\nGeneral Forić u ratu je bio na dužnosti ratnog komandanta 17.viteške krajiške brigade Armije RBiH, a nakon rata obavljao je dužnost zamjenika komandanta operativne komande Oružanih snaga BiH. General Forić je bio jedan od ključnih ljudi u reformi Oružanih snaga BiH, a prošao je najbolje domaće i međunarodne edukacije. Ranije je bio u kombinacijama za poziciju ambasadora pri Misiji NATO-a.\nPomenimo, vodeći 17. Vitešku Krajišku brigadu Armije Republike BiH, jedine koja je nosilac priznanja „Zlatni ljiljan“, general Forić je bio jedan od ključnih ljudi oslobodilačke operacije „Sana 95“ u kojoj je oslobođen i Sanski Most. Imenovanje na ambasadorsku poziciju svojevrsna je satisfakcija čovjeka koji je dao veliki doprinos odbrani BiH. Treba istaći, da je general Forić nakon rata jedan period sa porodicom živio u Sanskom Mostu, nakon čega seli u Sarajevo. Rado je viđen gost u gradu na devet rijeka i često se može vidjeti na ulicama ovog grada, a redovno prisustvuje obilježavanju značajnih datuma i manifestacija. Mi mu samo možemo poželjeti sreću na novoj funkciji i ujedno i zahvaliti za sve dobro što je uradio, kako je znao reći, svoj Sanski Most.


Organizovani kriminal ima političku zaštitu\nU okviru ciklusa intervjua «Crna Gora i region», sa profesorom doktorom Dobrivojem Radovanovićem, kriminologom iz Beograda, razgovarali smo o uticaju političkih prilika ka saradnju crnogorske i srpske policije.\nRSE: Gospodine Radovanoviću, u kolikoj mjeri su strukture organizovanog kriminala na teritoriji Srbije i Crne Gore ostale povezane, to jest, da li bolje sarađuju nego policija, s obzirom da o aktuelnom hapšenju crnogorskog građanina Antona Stanaja, koga srpska policija sumnjiči kao vođu duvanske švercerske grupe, crnogorska policja nije imala nikakvih informacija?\nRADOVANOVIĆ: Teorijski gledano, organizovani kriminal sarađuje među sobom mnogo bolje od svih mogućih saradnji državnih organa. Tako je i ovde. Organizovani kriminal Srba, Muslimana i Hrvata za vreme rata je funkcionisao fantastično dobro. Ne znam da li je slušaocima poznato da su jedni drugima rentirali oružje za borbu protiv treće strane. I dan danas organizovani kriminal Srbije jako dobro sarađuje sa organizovanim kriminalom Crne Gore, organizovanim kriminalom Hrvatske naročito, a onda i narko bande sa Bugarima i sa Makedoncima. Za razliku od njih policja se ne može pohvaliti time, iako na nekim zvaničnim nivoima postoje potpisivanja deklaracija, protokola, dogovora, postoje i javne izjave o širenju te saradnje, ali kada su konkretne stvari u pitanju to ide značajno drugačije. Nije samo slučaj Stanaj pokazatelj toga, nego imamo i drugih pokazatelja. Verovatno da se radi i o pomalo političkoj zaštiti ovih ljudi koji su sada hapšeni od strane nekih policajaca iz pojedinih zemalja, ali činjenica da policija Crne Gore nije znala za akciju srpske policije zaista je za zabrinjavanje.\nRSE: Imaju li političke prilike na relaciji Podgorica Beograd uticaj i na saradnju policija čak i kada je u pitanju borba protiv organizovanog kriminala koji je i u Srbiji i u Crnoj Gori problem?\nRADOVANOVIĆ: Organizovani kriminal ima političku zaštitu po prirodi stvari, čim ima zaštitu države ili državnih organa ima i političku, jer ne bi državni organi mogli biti u sprezi sa njim, a da nema političke saglasnosti za to. Ono što ljude koji analiziraju ili prate organizovani kriminal naročito zabrinjava to je mogućnost političke zaštite i u današnje vreme. Kao da postoji neki prećutni dogovor političkih partija da jedni drugima ne smetaju, da jedni druge ne gone, ne istažuju, te tako mega političke afere ili događaji koji izazivaju sumnju da su deo organizovanog kriminala recimo u korupcionaškoj aferi ili u privatizaciji ostaju neotvorene, nealalizirane ili nisu predmet gonjenja.\nRSE: Srbiju, Crnu Goru i šverc duvana je prije par mjeseci povezao i slučaj Stanka Subotića. Šta je suština tog slučaja u kome je Subotić u Srbiji lice sa potjernice, a u Crnoj Gori poslovan čovjek sa jakim političkim vezama?\nRADOVANOVIĆ: To je jedan primer o kome sam pokušao malo pre da govorim na malo uopšteniji način. Ako imate jednoga uglednog vođu nekih ilegalnih poslova, doduše, to je pod sumnjom i ne možemo još govoriti da je to apsolutno dokazano, ali pretpostavimo da se radi o nečemu što će se dobro dokazati, pa tako imate jednog uglednog vođu podzemlja, pri tom čoveka koji je osumnjičen za rad u više država i jedna ga država štiti, on čak postaje saradnik na nekim humanitarnim akcijama, postaje poslovni partner u nekim poslovima sa ljudima koji su bliski vlasti ili čak sa ljudima iz same vlasti, a druga ga država krivično goni, odnosno postoje poternice za njim, onda je jasno da nešto jako, jako smrdi u celom tom odnosu između policija dve zemlje u odnosu politike dve zemlje ili možda u nekim odnosima u samim državnim vrhovima. Prosto je neverovatno da se recimo takvi ljudi kao što su Subotić, pa zatim Stanaj, pa zatim mnogi drugi slučajevi koji će isplivati u bliskoj budućnosti na scenu, ne gone od strane jedne države, nego se u jednoj državi mirno šetaju, mirno žive i rade svoje poslove, a u drugoj državi se traže da budu na poternicama.\nRSE: Koliko generalno i u Crnoj Gori i u Srbiji krupni kapitalisti koji su najčešće nelegalno i uz pomoć vlasti stekli enormno bogatstvo danas kontrolišu te iste vlasti, ko koga kontroliše?\nRADOVANOVIĆ: U periodu liberalnog kapitalizma to je skoro normalna pojava, zgrtanje na brzinu ogromnih količina zarađenih para koje su ilegalne, koje su prljave. Te pare se peru različitim načinima, između ostalog, privatizacijom i ulaganjem u neke legalne projekte, ali je činjenica da su to ljudi koji su zaradili taj imetak na nelegalne načine, pljačkanjem, krađom i sad je pitanje šta sa tim kapitalom. Nijedana država ne može da izađe na kraj da kontroliše kretanje tog kapitala i on će za kraće ili duže vreme biti opran. Budući da će on biti plasiran u kupovinu nekih preduzeća mi ćemo vrlo brzo imati situaciju da taj mafijaški kapital kontroliše privredu. A ako dođe kapital velikih mafija, kao što je recimo ruska, a postoji značajno indicija da će on doći u Srbiju, onda ćemo imati situciju da taj krupni mafijaški kapital Rusije kontroliše ekonomiju Srbije. Od kontrole ekonomije, privrede do kontrole političkih prilika nije daleko.Svaki organizovani kriminal ima tendenciju da se širi u političke sfere i da određuje političke norme i zakone.


Direktorske fotelje na čekanju - SandzakHaber.Net , Sandžačke Internet Novine !\nNaslovna Vijesti Direktorske fotelje na čekanju\nDirektorske fotelje na čekanju\nOd Redakcija - 22. Jula 2013. 0 67 Podeli na Fejsbuku\ntweet Novi Pazar – Sledeće sedmice ističe konkurs za izbor direktora Direkcije za izgradnju i uređenje, Zavoda za urbanizam i Regionalne radio televizije, a za još dve nedelje produžen je za izbor direktora u javnim komunalnim preduzećima „Vodovod i kanalizacija“, „Čistoća“ i „Gradska toplana“. Do sada su ove funkcije bile stvar koalicionih sporazuma i obavljali su ih provereni partijski kadrovi. Najjačoj vladajućoj partiji tradicionalno je pripadalo mesto direktora Regionalne radio televizije i Zavoda za urbanizam, a ostalo kako se partije učesnice u vlasti dogovore. Zakon o javnim preduzećima je jasan- budući direktori ne mogu da budu članovi neke od političkih partija, odnosno moraće da zamrznu svoj status u partiji. U potpunu departizaciju direktorskih funkcija malo ko veruje. Više se veruje da će se do isteka konkursa „upakovati vanstranački i stručni kadrovi“.\nU postavljenim snagama niko ne bi bez partijske podrške da se „prihvati“ direktorovanja, posebno u komunalnim preduzećima koja su na ivici poslovnog kolapsa i indirektni su budžetski korisnici. Tri komunalna preduzeća imaju 506 zaposlenih, koji čekaju ovogodišnje martovske plate i često štrajkuju zbog neisplaćenih plata, neplaćenih doprinosa za penzijsko i zdravstveno osiguranje i loših uslova rada. Preduzeća „Vodovod i kanalizacija“ i „Čistoća“, prema podacima Poreske uprave nalaze se među deset najvećih dužnika za doprinose za penzijsko i zdravstveno osiguranje i poreze na primanja rednika. JKP „Vodovod i kanalizacija“ duguju više od 75 miliona dinara, a „Čistoća“ više od 66 miliona. U odnosu na broj zaposlenih – 36 u najnezavidnijem položaju je „Gradska toplana“ koja za doprinose i poreze duguje 36 miliona dinara. Ovo preduzeće duguje 270 miliona dinara, a od korisnika svojih usluga potražuje stotinak miliona. Najviše duguje Direkciji za robne rezerve – 170 miliona dinara za mazut koji je podmirio potrebe jedne i po grejne sezone.\nNi u ostalim javnim preduzećima, čiji osnivač je grad, nije mnogo bolja situacija kada je u pitanju isplata zarada zaposlenima. I tamo kasne po nekoliko meseci.\nU krugovima bliskim ministru Ljajiću spekuliše se da je on nezadovoljan kompletnim funkcionisanjem Grada te članovima gradskog veća i direktorima preduzeća u Novom Pazaru.\n“Loša situacija u gradu, zahteva korenite promene grad je zapao u apatiju a ljudi koji su trenutno na funkcijama ne čine ništa da bi se ova situacija prebrodila ili su nemoćni da učine nešto, nasleđeni problemi od ranije koji su u mnogome doprineli ovom stanju se ne rešavaju, sve se svodi na isplaćivanje zarada, projekti za strane ulagače nisu spremni a ovo vreme zahteva mnogo više truda, rada i zalaganja” tvrdi naš izvor.\ntweet Prethodni tekstRamazanski običaji u gradovima u TurskojSledeći tekstPO IZBORU FRANCUSKOG PORTALA VOYAGE Bh. mostovi među najljepšim na svijetu Redakcija\tPOVEZANE OBJAVEVIŠE OD AUTORA


BEOVIZIJA 2018 : Na prvo slušanje | Beogradske vesti\nBeovizija se vratila i održaće se 20.februara u Sava Centru na kojem će nastupiti 17 potencionalnih predstavnika za 63.Evroviziju koja se održava u Lisabonu od 8. do 12. maja.\nNa prvo slušanje treba reći da neki učesnici izgleda nisu upoznati šta znači snimiti pesmu za Evroviziju. Ono što bi trebalo da znaju da kada se piše tekst MAKSIMALNO izbegavati č,ć,đ,dž jer većini stranaca kada ih izgovaramo zvuči „teško“. Ovo kažem jer su neki, kao namerno,što više gledali da stave u tekst. Muzika treba da probudi i da zadrži pažnju,a po mogućnosti da asocira na podneblje sa kojeg dolazi ali to i nije toliko obavezno.\nNa prvo slušanje ,namerno kažem, jer verovatno će biti razlike između studijskog izvođenja i izvođenja uživo pa će tada biti i sve kristalno jasno. Ono što se sada može reći da su na prvo slušanje tri pesme skrenule pažnju i to od izvođača Biber i DJ Niko Bravo ( i ako u refrenu koriste DŽ), Sanja Ilić i Balkanika i Dušan Svilar. Lično mišljenje da ovi izvođači zaslužuju pažnju,posebno Biber i DJ Niko Bravo, a koji će se svideti publici i žiriju tek ćemo videti.\nTo nimalo neznači da su ostali izvođači loši ali treba razgraničiti pesmu koju bi slušali i pesmu koju treba poslati na Evroviziju a tu je u velikoj meri i vizuelni efekat,kako se kaže ceo paket.\nU suštini možete izabrati i najbolju pesmu na svetu ali nije garant pobede jer tu utiče mnogo spoljnih faktora,koja na žalost nemaju veze sa muzikom a zbog čega su neki naši raniji izvođaći „ispaštali“. Primera radi,a ono što je malo poznato, pesma od Željka Joksimovića „Lane moje“ jedna je od najboljih pesama u istoriji Evrovizije a nije pobednik.\nSvatovi – Biber i DJ Niko Bravo\nHajde da igramo sada – Sevdah bejbi\nНед феб 11 , 2018\nMesne poklade su nedelju dana pred Uskršnjeg posta. Na Mesne poklade običaj je da trpeza bude puna i obavezno da bude mesa. Na mesne poklade pozivaju se oni koji nisu imućni da tog dana im treza bude puna. Prema narodnom verovanju danas se ne prave svadbe,kumstva,ne uzimaju se pozajmice i […]\nCalvin Harris objavio novi album\nNakon odlaska Indire Colonia objavila novi spot ( Video)


Divčibare u duhu Di festa – Naše Divčibare\nHome/ Divčibare u duhu Di festa\nTurističko mesto Divčibare se ove subote orilo od dečjeg smeha, muzike i pozitivne energije. Festivalska atmosfera je odisala na svakom koraku ove planinske lepotice, okupivši ljubitelje prirode iz cele Srbije na 4. Di festu. Ovaj festival je posvećen deci i njihovom stvaralaštvu i pokazao se kao pun pogodak za Divčibare, koje su se već odavno pozicionirale kao „dečja planina“, jer brojne rekreativne nastave mališani iz naše zemlje provode baš na Divčibarama. Blizina Beograda i Novog Sada, kao i ostalih mesta, privlači iz godine u godinu sve veći broj posetilaca, uglavnom porodičnih ljudi sa decom, koji cene čist vazduh, šetnju i mir koji im nude Divčibare.\nUdruženje građana TIMS, pod pokroviteljstvom grada Valjeva ove godine se potrudilo da svima koji su tog dana prisutni na Divčibarama, ali i za goste koji su namenski došli, priredi pregršt programa koji su zabavili decu, ali i roditelje. Decu su zabavljali mađioničar Bojan, jutjuber Žuki Žule, članovi Doma kulture „Izvor“, male balerine Studija M, a pozorišnu predstavu „Patrol šape“ najmlađi su ispratili ovacijama. Za to vreme roditelji su sedeli u prijatnoj hladovini četinarske šume u blizini.\nKoliko je gradu Valjevu važna ovakva manifestacija, potvrđuje i pirustvo gradobnačelnika Valjeva koji je i naglasio da je razvoj turizma na Divčibarama, jedan od prioriteta gradske vlasti.\nNa Di festu je organizovano plesno takmičenje, na kome je učestvovalo 14 grupa iz vrtića Lazarevca, Lajkovca, Mionice, Koceljeve, Surčina, Zvezdare, Čukarice i Valjeva. Organizovane su igre spretnosti u prirodi „Pokret i okret“ takmičenje u streljaštvu, kao i prikaz projekta OŠ „Nada Purić“ nazvan „Kad upoznaš, zavolećeš svoj zavičaj“. Div Kat kutak je mesto koje je opremljeno romantičnim nameštajem, koji je služio kao scenografija za fotografisanje posetilaca, a tog dana je sa Divčibara na društvene mreže plasiralo nekoliko stotina fotografija. Proizvođači domaće radinosti su izlagali svoje proizvode, pa su posetioci mogli da pazare domaće sokove, džemove, med i ostale đakonije.\nOrganizatori Di festa su priredili i foto i video konkurs sa vrednim nagradama, na kome su učestvovali posetioci, ali i svi ostali koji do 1. septembra pošalju svoje fotografije i video snimke. Detaljnije informacije o ovom konkursu se nalaze na www.nasedivcibare.com\nGoste Divčibara su organizatori Di festa ispratili i za naše uslove neubičajenom praksom, a to je pozivnica za sledeću manifestaciju, za koju se već zna termin održavanja. 5. Di fest će se na Divčibarama održati iduće godine, tačnije, u subotu, 20. juna 2020. godine.


U saopćenju iz Ministarstva unutrašnjih poslova Holandije navedeno je kako je od danas, u javnim ustanovama, školama, državnim i zdravstvenim ustanovama, javnom prevozu, zabranjeno nošenje svih elemenata koji mogu prikriti lice, uključujući platno, kao i maske i kacige.\nIako se u zakon navode “elementi koji prikrivaju lice”, muslimani ovaj zakon vide prvenstveno kao zabranu nošenja burke. Pretpostavlja se da u Holandiji živi najmanje 150 žena koje nose burku.\nPrema navodima holandskih medija, žene koje se ne budu pridržavale pravila oko zabrane nošenja burke u navedenim ustanovama bit će suočen s novčanom kaznom od 150 eura.\nIz stranke Nida, koju su osnovali muslimani u Holandiji, prije dvije sedmice saopćili su kako će oni platiti sve kazne koje budu izrečene za nošenje burku.\nHolandski list “Algemeen Dogblad” je jučer objavio tekst koji tematizira upravo nošenje burke, a navodi se kako građani i javnost imaju pravo na verbalnu i fizičku intervenciju ako ih uznemiri žena s burkom.\nAutor teksta poziva se na član 53. holandskog Kaznenog zakona, u kojem stoji da “građanin, u slučaju da svjedoči tome da jedna osoba krši zakon, ima pravo fizički intervenisati”. U tekstu se navodi da se nošenje burke može tretirati u okviru toga zakona.\nUred Amnesty Internationala u Holandiji je ove sedmice saopćio kako žene imaju pravo na slobodu izbora odjeće, te kako se protive pomenutom zakonu.\nIako Savjetodavno vijeće Holandije nije preporučilo ovaj zakon zbog kršenja vjerskih sloboda, Predstavnički dom je većinski usvojio zakon 2016. godine. Gradonačelnici Amsterdama, Rotterdama i Utrechta prošle godine su izjavili kako ne namjeravaju provoditi ovaj zakon.\nNakon konačne presude u Holandiji, prema kojoj je ova zemlja djelimično odgovorna za smrt 350 muškaraca u Srebrenici u julu 1995. godine,...


SAMO 40 VOZILA: Bugatti otkrio siluetu novog modela VRIJEDNOG PET miliona EURA!\nSubota, 18.08.2018 | 17:57\nBugatti Divo, baziran na Chironu, debitovaće u Montereju 24. avgusta. Na osnovu tajanstvenih slika očekuje se najžešći, najesktremniji Bugatti u istoriji.\nBugatti nije otkrio za sada nijedan detalj super-kupea, već samo njegovu siluetu, ali su primećeni alkantara, OLED zadnja svijetla i drastično unaprjeđenje aerodinamike.\nDirektor Bugattija Štefan Vinkelman je najavio da će Divo uz ogromnu potisnu silu bili agilan i okretan, ali nije otkrio koliko će "konja" imati.\nSpekuliše se da će dobiti Chironov W16 sa četiri turbopunjača koji razvija 1.517 KS, a 0-100 km/h ubrzava za 2,5 sekundi.\nPoznato je samo da će cijena Bugatti Divo biti 5 miliona eura, a proizvodnja će biti ograničena na 40 jedinica.


Otvoren samit EU - Klix.ba\nEvropski samit na koji su lideri Evropske unije pozvani da potvrde plan borbe za zaštitu klime počeo je u četvrtak poslije podne.\nŠefovi država i vlada 27 zemalja treba da dovrše svoj plan ekonomske obnove vrijedan 200 milijardi eura, što je 1,5 posto evropskog bruto proizvoda.\nOni treba da navedu koje garancije su spremni dati Irskoj kako bi do novembra 2009. godine organizirala novi referendum o Lisabonskom ugovoru koji bi omogućio proširenoj Evropskoj uniji da bolje funkcionira, javio je AFP.\nPred početak samita, njemačka kancelarka Angela Merkel izrazila je nadu da će se postići dogovor o klimatsko-energetskom paketu, te je podržala plan Evropske komisije za gospodarski oporavak, prenijele su agencije.\nFrancuski predsjednik Nicolas Sarkozy, pod čijim se predsjedavanjem samit održava, pozvao je čelnike EU-a da prevaziđu razlike i postignu dogovor o paketu mjera protiv globalnog zagrijavanja. "Evropa nema izbora nego postići dogovor", rekao je Sarkozy prije početka samita.\nS druge strane, talijanski premijer Silvio Berlusconi zaprijetio je vetom ako Italija ne dobije tražene ustupke, istaknuvši kako se odluke o klimi ne mogu donositi za vrijeme ekonomske krize.\nSastanak na vrhu započeo je tradicionalnim susretom evropskih čelnika s predsjednikom Evropskog parlamenta Hansom-Gertom Poetteringom.\nNakon toga na prvoj radnoj sjednici počinje rasprava o pitanju dovršetka ratifikacije Lisabonskog ugovora, zatim o\nklimatsko-energetskom paketu te o finansijskim i gospodarskim pitanjima, odnosno o planu za oporavak evropskog gospodarstva, koje već uveliko osjeća posljedice finansijske krize.\nŠto se tiče Lisabonskog ugovora, predsjednik Evropske komisije Jose Manuel Barroso rekao je pred samit za irski radio RTE da je moguće dati Irskoj pravno obavezujuća jamstva oko pitanja koja izazivaju zabrinutost njezinih građana.\n"Ono što je moguće, mislim, jeste dati Irskoj pravno obavezujuća jamstva da će oni strahovi koje su izrazili\nIrci na referendumu biti uzeti u obzir", rekao je.\nIrski ministar vanjskih poslova Micheal Martin izjavio je u četvrtak u Dublinu da njegova zemlja razmišlja o organizaciji drugog referenduma o prihvatanju Lisabonskog sporazuma, ali samo ako dobije "zadovoljavajuće" garancije svojih evropskih partnera.\nVratili se pripadnici misije OSBiH u Iraku\n11.12.2008. u 18:10


Potpisan ugovor o prodaji zgrade novosadskog Radničkog univerziteta\nBeta 19. februara 2021. 14:55\nGradonačelnik Novog Sada Miloš Vučević danas je sa direktorom firme „Vega IT Sourcing“ Vladanom Ostojićem potpisao ugovor o kupoprodaji zgrade Radničkog univerziteta, koja je značajno oštećena u požaru pre više od 20 godina.\nVučević je rekao da je objekat prodat za 5,26 miliona evra i da će Grad taj novac uložiti u poboljšanje kvaliteta života Novosadjana.\nDodao je da je ponosan što je posle više od dve decenije pokrenuto rešavanje pitanja zgrade Radničkog univerziteta, naslednika nekadašnjeg Narodnog univerziteta.\n„Zgrada Radničkog univerziteta neće više podsećati na teška i ružna vremena, već će biti simbol novog doba i četvrte industrijske revolucije. U arhitektonskom i obrazovnom smislu ona je uvek bila od posebne važnosti za Novi Sad“, rekao je Vučević.\nIstakao je da čekuje da bude uradjen najbolji projekat obnove te zgrade i najavio da će iz gradske kase biti finansirano uredjenje njene okoline.\nVladan Ostojić je rekao da kao novi vlasnik zgrade Radničkog univerziteta ima velika odgovornost, ne samo zbog veličine investicije, već i zbog značaja koji zgrada ima u Novom Sadu.\n„Potrudićemo se da u sledeće dve godine zgradi damo novo ruho. Na turističkim mapama Novog Sada, objekat Radničkog univerziteta ima posebno mesto, a cilj nam je da napravimo nešto jako lepo i za našu kompaniju i za grad“, rekao je Ostojić.


Obama: Poseta Burmi nije podrška vladi\nObama je rekao da je ispoljena predanost daljim političkim reformama u Burmi i da to zaslužuje ohrabrenje\nPredsednik Barak Obama je izjavio da njegova predstojeća poseta Burmi ne predstavlja podržavanje vlade, nego pre priznanje procesa političkih reformi koje se sprovode u toj zemlji. Obama je rekao da je ispoljena predanost daljim političkim reformama u Burmi i da to zaslužuje ohrabrenje.\n„Ali ne mislim da iko ima iluzije da je Burma već stigla tamo gde treba da bude. S druge strane, ako budemo čekali da ona dostigne savršenu demokratiju, podozrevam da ćemo čekati užasno dugo“, rekao je američki predsednik.\nOn je objasnio da je cilj njegove posete isticanje napretka koji se postiže i isticanje koraka koje Burma mora da preduzme. Obama je to rekao u Bangkoku, na konferenciji za novinare sa tajlandskim premijerom Jinglukom Šinavatrom. Tajland je prva stanica turneje po Aziji, tokom koje će posetiti i Burmu i Kambodžu.\nTurneja podvlači Obamino povećano fokusiranje na Aziju, u okviru njegovih nastojanja da ojača američku ekonomiju tokom drugog predsedničkog mandata. Kada sutra doputuje u Burmu, Obama će biti prvi američki predsednik koji posećuje zemlju koja je decenijama bila pod čvstom vojnom diktaturom.\nObama će takođe prisustvovati samitu ASEAN-a, Organizacije država Jugoistočne Azije u Kambodži, još jednom odredištu na kojem se očekuje da će pokrenuti pitanja u vezi sa problemima dugotrajnog kršenja ljudskih prava.


PETA POBEDA ANDREE ARSOVIĆ U KUVAJTU – Sportski savez Beograda\nPočetnaStreljaštvoPETA POBEDA ANDREE ARSOVIĆ U KUVAJTU\nAndrea Arsović se okitila zlatnom medaljom vazdušnom puškom drugog dana Devetog turnira “Trofej Emira od Kuvajta”. Arsovićevoj je ovo peti trijumf na tradicionalnom takmičenju u Kuvajt Sitiju, na kome je najbolja bila i 2012, 2013, 2015. i 2019. Naša druga predstavnica Sanja Vukašinović se danas takođe plasirala u finale i zauzela šestu poziciju. Nadmetale su se takmičarke iz deset zemalja, a u kvalifikacijama je Arsovićeva zauzela prvo mesto sa vrlo dobrih 629,6 krugova. Vukašinovićeva je među osam najboljih ušla sa treće pozicije u kvalifikacijama.\nAndrea Arsović je ubedljivo trijumfovala u finalu sa više od dva kruga prednosti ispred Jelizavete Bezrukove (Kazahstan). Bronzu je osvojila druga predstavnica iz Kazahstana Anastasija Moskvičeva. Današnjim takmičenjem srpski strelci su završili učešće na turniru u Kuvajtu, na kome su ove godine osvojili četiri medalje. Prvog dana, u takmičenju vazdušnom puškom za muškarce Milutin Stefanović se okitio zlatom, a Milenko Sebić srebrom, dok je Damir Mikec u nadmetanju vazdušnim pištoljem osvojio treću poziciju.


Glavni indeks Njujorške berze Dau Džons pao je na početku današnjeg trgovanja za 490 poena, odnosno za 1,9 procenata, nakon što su velike američke kompanije objavile sumorne poslovne rezultate i procene svojih finansijskih pokazatelja za celu godinu, što je podstaklo investitore na rasprodaju.\nRazočaravajuće brojke kompanija Katerpilar i 3M raspirile su aktuelna strahovanja u pogledu pitanja koliko dugo snažan rast profita može da traje, posebno imajući u vidu uvođenje tarifa koje podiže troškove poslovanja, izveštava tv mreža CNN.\nAkcije Katerpilara i 3M-a pale su gotovo za po 10 odsto na jutrošnjem trgovanju, što je i glavni uzrok pada Dau Džonsa za skoro 500 bodova, dodaje američka televizija.\nŠiri indeks S&P 500 takođe je pao za 2,4 posto odnosno za skoro 180 poena, a tehnološki Nasdak je potonuo za 2,0 procenta, ili za 55 poena.\nAkcije tehnoloških kompanija, koje su na glasu kao najsvetlija tačka na berzi, trpe najveći udar raspordaje.\nNetfliks i Amazon su skliznuli za oko 3,0 odsto, dok su Eple i Fejsbuk pali za po 2,0 posto.\nNa Volstritu takođe vlada nervoza zbog jakih turbulencija na berzama u Kini. Šangajski kompozitni indeks je pao za 2,3 procenta tokom noći.


EK objavila prve pozive EIC-a u iznosu od milijardu EUR | MINA\nNaslovnica MINA Business EK objavila prve pozive EIC-a u iznosu od milijardu EUR\nEK objavila prve pozive EIC-a u iznosu od milijardu EUR\nPodgorica, (MINA-BUSINESS) – Evropska komisija (EK) objavila je prve pozive u okviru dvije šeme Evropskog savjeta za inovacije (EIC), EIC Accelerator i EIC Pathfinder, sa finansijskim sredstvima u iznosu većem od milijardu EUR.\nIz Ministarstva ekonomskog razvoja saopšteno je da se time nastoji pomoći rastu novoosnovanih, kao i malih i srednjih preduzeća (MSP), koja imaju potencijal za postizanje izvanrednih rezultata.\n“Više od polovine sredstava biće uloženo u revolucionarne inovacije u različitim oblastima, a 495 miliona EUR namijenjeno je za inovacije kojima se podstiče Evropski zeleni plan, kao i digitalne i zdravstvene tehnologije”, navodi se u saopštenju.\nEIC Accelerator je usmjeren na naučna otkrića ili revolucionarna tehnološka rješenja za koja su potrebna znatna finansijska sredstva tokom dužeg vremenskog perioda prije nego što se može ostvariti njihov povraćaj.\n“Za takve se inovacije često teško prikupljaju finansijska sredstva, jer su rizici i uloženo vrijeme preveliki. Ta finansijska sredstva će inovatorima omogućiti da privuku investicije koje su im potrebne za brže širenje”, rekli su iz Ministarstva.\nJedinstveni model finansiranja nudi novoosnovanim preduzećima i MSP bespovratna sredstva u iznosu do 2,5 miliona EUR, u kombinaciji s vlasničkim ulaganjima u okviru Fonda EIC-a u iznosu od 500 hiljada EUR do 15 miliona EUR.\nFond EIC-a je implementaciono tijelo za rizično finansiranje inovacija putem investiranja u kapital inovativnih preduzeća. Osim finansijske podrške, svi projekti imaju koristi od niza usluga za ubrzanje poslovanja koje omogućavaju pristup najboljem stručnom znanju, kao i vodećim preduzećima, ulagačima i akterima u ekosistemu.\nKomisija je počela da sprovodi i program Evropskog savjeta za inovacije pod nazivom EIC Pathfinder, s ukupnim sredstvima od 168 miliona EUR. Interdisciplinarni timovi istraživača mogu se prijaviti za bespovratna sredstva za istraživanje i inovacije koja će im pomoći da ostvare svoje revolucionarne ideje i doprinesu unapređenju cjelokupne ekonomije.\n“Bespovratna sredstva koja se kreću od tri do četiri miliona EUR biće usmjerena na revolucionarne tehnologije kojima će se odgovoriti na globalne izazove i poboljšati životi građana”, precizira se u saopštenju.\nEvropski savjet za inovacije, osnovan u martu, s ukupnim sredstvima većim od deset milijardi EUR za period od ove do 2027. godine, jedinstvena je prilika za inovatore.\n“Pruža podršku od rane faze naučnog istraživanja revolucionarnih tehnologija do faze u kojoj se rezultati istraživanja komercijalno koriste, kao i za razvoj i širenje inovativnih novoosnovanih preduzeća i MSP”, navodi se u saopštenju.\nKao važan novi element programa Horizont Evropa, Evropski savjet za inovacije nadovezuje se na uspješnu pilot-fazu od 2018. do prošle godine i prethodni instrument za MSP i programe za buduće i tehnologije u nastajanju, u okviru kojih je podržano više od pet hiljada MSP i novoosnovanih preduzeća, kao i više od 330 istraživačkih projekata.\n“EIC-ovim Akceleratorom podstiču se kasnije faze tehnološkog razvoja i njegovo širenje. Akcelerator nadopunjuje druga dva programa EIC-a: EIC-ov Pathfinder u okviru kojeg se podstiču interdisciplinarni timovi istraživača kako bi ostvarili svoje vizije naučnog i tehnološkog napretka, kao i EIC-ov program za finansiranje tranzicije /EIC Transition/ kojim se želi postići da se rezultati istraživanja iskoriste za inovativne mogućnosti”, navodi se u saopštenju.\nPrijave projekata u okviru programa Horizont Evropa EIC Acceleratior i EIC Pathfinder podnose se elektronskim putem, putem Funding&Tender portala, i to do 9. juna i 6. oktobra do 17 sati za EIC Accelerator, a do 19. maja do 17 sati za EIC Pathfinder.


Kocijas: Ako Albanija i Makedonija ne počnu pregovore… | Radio Tirana International\nZemlje EU moraju da održe svoju reč i otvore pregovore o pristupanju EU sa Makedonijom i Albanijom na samitu 28-29. juna, kaže grčki ministar spoljnih poslova.\nNikos Kocijas je u intervjuu za briselski portal Euraktiv istakao da će to doprineti stabilnosti na Balkanu.\nKocijas, koji Makedoniju sve vreme naziva Severnom Makedonijom, iako Evropska komisija još koristi naziv BJRM, u intervjuu za EURACTIV.com, koji je dao u Luksemburgu pred današnji sastanak ministara spoljnih poslova EU, rekao je i da Balkan, zajedno sa Grčkom, treba da ide napred ka zajedničkoj evropskoj budućnosti.\nOn je ukazao na neslaganje u EU među “važnim” članicama o tome da li Evropa treba da se proširi ili produbi ali i rekao da će Albanija i Makedonija, kao i proširenje, biti “visoko na agendi” ministara spoljnih poslova.\n“Želeo bih da pozovem sve strane da shvate da postoje realni problemi sa ovim zemljama ali da će im proces pridruživanja pomoći da ih efikasnije reše”, istakao je Kocijas. Takođe je rekao da je poručio partnerima u EU da budu strogi ali da ne blokiraju evropsku perspektivu Makedoniji i Albaniji.\n“Plašim se da bi, ako Makdonija ne dobije datum, svi napori, uz žrtvovanja i kompromise sa obe strane, mogli da budu ugorženi. Takođe, ako jedna od dve zemlje počne pregovore a, recimo Albanija, ostane po strani, to će dovesti do nestabilnosti u regionu”, kazao je Kocijas.\nGrčki ministar je rekao i da, ako su neke zemlje imale nerešena pitanja sa Makedonijom i Albanijom, trebalo je to već da kažu, a da je sada tu Komisijin izveštaj o napretku i predlog da se otvore pregovori i da “Evropa mora da drži reč”.\n“Nemačka treba da bude otvorenija za Makronove predloge (o reformi EU)… A Francuska treba da pristane na otvaranje pregovora uzimajući u obzir i pozitivnije raspoloženje koje će Berlin verovatno pokazati. Ne treba da gubimo ili dobijamo ili da se delimo na pobednike i gubitnike. Ono što treba, jeste da promovišemo evropsku viziju”, istakao je Kocijas.\nGrčki ministar je rekao da su na početku primedbe oko Makedonije i Albanije imale Danska, Belgija, Holandija i Francuska, ali da je nekih kontradikcija bilo i u politici Nemačke jer kancelarka Angela Merkel zbog neslaganja u vladajućoj koaliciji “mora oprezno da vaga” mere koje se odnose na treće strane ili rešenje pitanja migracije.\n“To su destabilizirajući faktori jer vlade neće uspeti da ih prežive. A promene u regionu Balkana, osim u slučaju Grčke, nikada nisu bile lake ili prijatne”, zaključio je grčki ministar spoljnih poslova.\nPrevious: Kreće rasplet – Portugal i Španija još nisu sigurni u 1/8\nNext: Erdogan pobeđuje, Turska prelazi na predsednički sistem


Odbornici traže smenu direktorke Centra za socijalni rad - PPmedia\nPosted on\tmart 20, 2019 4:41 pm by adminpp033\nPetnaest odbornika potpisalo je i uputilo zahtev predsednici Skupštine opštine Prijepolje, Stani Marković, za sazivanje sednice lokalnog parlamenta na kojoj bi se razmatralo razrešenje sadašnje direktorke Centra za socijalni rad i imenovanje novog direktora te ustanove.\nU zahtevu koji je potpisalo 14 odbornika opozicije i jedan odbornik vladajuće većine stoji da se obavezuje Opštinsko veće da odmah, bez odlaganja, nakon usvajanja zaključka, sprovede postupak razrešenja i imenovanja direktora Centra za socijalni rad Prijepolje. Pravni osnov za predlog ovog zaključka je pravosnažna presuda Apelacionog suda iz Кragujevca kojom je poništeno rešenje o imenovanju Sabire Hadžiavdić za direktorku Centra.\nZahtev koji je predsednici Skupštine uputilo 15 odbornika foto: www.ppmedia.rs\nSamostalni odbornik Vukosav Tomašević kaže da je prošlo mese dana od kako je Apelacioni sud u Kragujevcu potvrdio presudu kojom je poništeno rešenje Skupštine opštine Prijepolje kojim se imenuje direktorka Centra za socijalni rad, a da aktuelna vlast ništa ne preduzima kako bi sudsku odluku sprovela u delo.\nInače, ovo je drugi put da odbornici traže sazivanje vanredne sednice Skupštine opštine Prijepolje, sa dve tačke dnevnog reda: razrešenje i imenovanje direktora Centra za socijalni rad Prijepolje i odbornička pitanja.\nOznake: Centar za socijalni rad, kriminal prijepolje, SO Prijepolje, Stana Marković


Zidojče cajtung: Orban širi politički uticaj kupovinom medija u susednim zemljama - Izazov\nNovi magazin\t 26. novembra 2020. 14:04\nMađarska vladajuća konzervativna partija Fides već godinama u susednim zemljama investira u medijske kuće bliske političkim saveznicima premijera Viktora Orbana, sa ciljem da u tim zemljama ojača njegov uticaj i politiku koju on zastupa, piše danas nemački dnevnik Zidojče cajtung (Sueddeutsće Zeitung).\nList piše da posrednici partije Fides u najmanju ruku od 2018. godine kupuju medijska preduzeća u susednim zemljama, ili im pomažu finansijskim injekcijama i stručnim znanjem, a kao primere navodi Severnu Makedoniju i Sloveniju, preneo je portal EURACTIV.rs.\nDnevnik prenosi ranije pisanje slovenačkog informativnog portala Necenzurirano.si, da su poslovni ljudi iz okruženja Orbanovog savetnika i „spin doktora“ Arpada Habonija u Sloveniji investirali u televiziju Nova24TV, nedeljnik Demokracija i tabloidni portal Ripost.news.\nNavodeći da je mozak operacije bio Haboni, a među akterima i bivši rukovodioci mađarske televizije MTV Peter Šac i Agnes Adamik, Nemački dnevnik piše da je preko njih ubačeno oko četiri miliona evra u slovenačke medije bliske premijeru Janezu Janši i njegoj krajnje desnoj partiji SDS.\nVest o mađarskom uticaju na slovenačke medije i o podršci populističkoj SDS u vreme kada je Janša još bio u opoziciji izazvala je u talas negodovanja u Sloveniji.\nZidojče cajtung podseća da je SDS, koja je kao i nemačka CDU članica Evropske narodne partije (EPP), „zbog veza sa Mađarskom bila optužena i za kršenje strogih pravila o finansiranju izborne kampanje, i predmet istrage jedinice za privredni kriminal“, i dodaje da se Janši od kako je u martu postao premijer „pripisuju teški napadi na slobodu medija“.\nJedan deo mađarskog novca tekao je i u Severnu Makedoniju, „i od njega su profitirali pre svega mediji oko najveće opozicione partije, nacionalističko konzervativne VMRO-DPMNE“, piše dnevnik.\nPeter Kreko iz mađarskog tink-tenka Politikal kapital (Political Capital) smatra da je kupovinom stranih medija posredstvom ljudi iz svog okruženja Orban pokušava da stekne veći uticaj u međunarodnoj zajednici.\nVera Jurova je u Mađarskoj mesecima meta napada, a Orban za nju, „bez dokaza, uvredljivo govori da je predstavnica Džodža Soroša u Evropskoj komisiji“


Borim se sa depresijom već duže vreme, ali se još gore osećam jer me niko ne razume i misle da sam se namerno prepustila. Da li stvarno mogu sama da se izborim sa depresijom? - Pitaj lekara\nNaslovna/ Zdravlje nervnog sistema/Borim se sa depresijom već duže vreme, ali se još gore osećam jer me niko ne razume i misle da sam se namerno prepustila. Da li stvarno mogu sama da se izborim sa depresijom?\nZdravlje nervnog sistema Pitaj Lekara 10 месеци 1 Odgovor 283 pregleda 0\n7 јуна, 2019 u 6:55 am\nDepresija nije prolazna tuga niti znak moralne slabosti. Ne može nestati tek tako, niti ljudi mogu jednostavno da se saberu i prestanu da budu depresivni. Potrebno je odgovarajuće i pravovremeno lečenje. Okolina često misli da je dovoljno samo da mislite pozitivno, a ne shvataju da se nekad borite da preživite dan. Takav stav šalje poruku da Vam nije ništa već samo treba da odlučite da krenete dalje, a to nerazumevanje može da stvori osećaj krivice što se osećate tako kako se osećate. Još uvek je depresija na našim prostorima tabu tema, pa se stvara osećaj da je sramota biti tužan, a kamoli depresivan – što apsolutno nije ispravan stav i ne treba da obeshrabri! Zato, nastavite sa Vašom terapijom koju Vam je odredio lekar i idite na redovne kontrole.


Ki-moon: Moguća nestabilnost na Kosovu\nGeneralni tajnik UN-a Ban Ki-moon ocijenio je, u najnovijem izvještaju Vijeća sigurnosti, da je situacija na Kosovu relativno stabilna, upozoravajući, istovremeno, da postoji rizik od nestabilnosti, prvenstveno na sjeveru Kosova.\n"Ostajem zabrinut nedavnim nasilnim događajima u sjevernoj Mitrovici", naglasio je Ban, dodajući da su "oni pokazali da svaki drugi pristup tom osjetljivom pitanju, osim miroljubivog i kroz konsultacije i koodinaciju svih relavantnih faktora, može dovesti do destabilizacije i dalje podjele među tamošnjim zajednicama", prenosi u utorak Tanjug.\nU izvještaju, koji obuhvata period od tri mjeseca, okončan 15. jula, generalni tajnik je izrazio žaljenje što nije došlo do približavanja Beograda i Prištine, pozivajući ih da započnu dijalog o praktičnim pitanjima u cilju poboljšanja životnih uslova svih na Kosovu.\nBan se, iako je taj događaj izvan okvira tog roka, osvrnuo i na savjetodavno mišljenje Međunarodnog suda pravde (MSP/ICJ), koji je odgovorio na zahtjev Srbije da se izjasni o legalnosti deklaracije o nezavisnosti Kosova.\n"Na Generalnoj skupštini je da odluči na koji će način postupiti u pogledu Suda pravde," istakao je Ban i pozvao obje strane da izbjegnu bilo kakve korake koji se mogu smatrati provokativnim i koji bi uskratili mogućnost potencijalnoj dijaloga .\nSjednica Vijeća sigurnosti UN-a na kojoj će biti razmatrana situacija na Kosovu biće održana večeras.


Izvor: Radio Televizija Vojvodine, 02.Avg.2021, 14:07\nEvropska unija je danas obećala Litvaniji više od 20 milione evra, kao pomoć zbog dolaska velikog broja migranata iz Belorusije. U nedelju je u Litvaniju ušlo 287 migranata iz Belorusije, što je tri puta više u odnosu na celu prošlu godinu.\nMoramo pokazati da nema slobodnog ulaza na teritoriju EU. Litvanija, >> Pročitaj celu vest na sajtu Radio Televizija Vojvodine << EU, države Šengena moraju sprečiti ilegalan ulazak na ovo područje, rekla je Ilva Johanson.\nViše od dve trećine migranata su Iračani, koji stižu zahvaljujući četiri avionska leta nedeljno iz Bagdada u Minsk, uz otvaranje linija iz Basre, Irbila i Sulajmanjaha.\nEU obećava milione evra Litvaniji za rešavanje migrantske krize\nEvropska unija (EU) obećala je pomoć od više miliona evra Litvaniji za rešavanje migrantske krize za koju okrivljuje susednu Belorusiju i njenog autoritarnog predsednika Aleksandra Lukašenka.\nVILJNUS..Evropska unija je danas obećala Litvaniji više od 20 milione evra, kao pomoć zbog dolaska velikog broja migranata iz Belorusije...U nedelju je u Litvaniju ušlo 287 migranata iz Belorusije, što je tri puta više u odnosu na celu prošlu godinu...Evropska komesarka za unutrašnje poslove...\n20:18: Todosijević se žalio na presudu od dve godine zatvora\n20:18: Dodik: Niko od Srba neće ići na sjednicu Predstavničkog doma\n20:18: Mala Milica iz Apatina od svoje nagrade poklonila TV školi\n20:17: Zavirite na glamuroznu svadbu Kostadina Terzića: Svi gledaju sam...\n20:17: "Pitao sam se šta tražim tamo, kad šaljem ove MALE KOVERTE": U...\n20:16: MENSUR GAĐAO DAVIDA, DALILA SKOČILA DA SMIRI SITUACIJU: Nastavl...\n20:11: LGBT i Srbija: Beogradski Prajd prošao mirno, učesnici tražili...\n20:11: SSP: Đilasa i Tepić napali „SNS drekavci“ u Vršcu


Kancelarija za Kosovo i Metohiju donirala jednokratnu pomoć i sedišta za novorođene bebe iz Opštine Zvečan - Radio Kosovska Mitrovica\nKancelarija za Kosovo i Metohiju donirala jednokratnu pomoć i sedišta za novorođene bebe iz Opštine Zvečan\n13. April 2022, 13:23 -> 13:29\nPomoćnica direktora Kancelarije za Kosovo i Metohiju Svetlana Miladinov u saradnji sa Agencijom za bezbednost saobraćaja, dodelila je Privremenom organu opštine Zvečan sedišta za bebe koje, su rođene početkom ove godine.\nPredsednik Privremenog organa opštine Zvečan, Ivan Todosijević, prilikom uručivanja ove značajne donacije na početku se zahvalio svim majkama koje su na svet donele naše nove sugrađane, izrazivši želju da će se ove godine povećati natalitet jer deca su naša budućnost, naša nada i bolje sutra na ovim prostorima.\nVlada Republike Srbije, novorođenim bebama u opštini Zvečan dodeljuje jednokratnu novčanu pomoć, koja je počela sa isplatom od 01.01.2022 godine, kao i roditeljski dodatak.\nKancelarija za Kosovo i Metohiju, unazad 10. godina obezbeđuje novčana sredstva u visini od 10.000 dinara za svako novorođeno dete, a odlukom opštine Zvečan jednokratna novčana pomoć se dodeljuje za prvo dete 10.000 dinara, za drugo 20.000, za treće dete 30.000 dinara i za četvrto dete 40.000 dinara.\n“Zahvaljujući Republici Srbiji, Kancelariji za Kosovo i Metohiju i odluci opštine Zvečan, uspeli smo bar malo da pomognemo roditeljima a bebe će svojim dolaskom usrećiti njihove živote, kao i živote svih nas” naveo je Todosijević.\nFoto: Privremeni organ opštine Zvečan


Donošenje Zakona o elektronskom dokumentu, elektronskoj identifikaciji i uslugama od poverenja u elektronskom poslovanju prvi je korak u unapređenju regulative elektronskog poslovanja i elektronske komunikacije javne uprave, građana i privrede. Usvajanjem ovog zakona stvorena je osnova za uspostavljanje moderne e-uprave u Srbiji, koja će omogućiti brže, efikasnije i sigurnije usluge, smanjenje troškova i uštedu vremena.\nSledeći korak ka sprovođenju ovog zakona u praksi je donošenje podzakonskih akata. Projekat “Ka administraciji bez suvišnih papira” pruža podršku u izradi 12 pratećih akata Zakona o elektronskom dokumentu, elektronskoj identifikaciji i uslugama od poverenja u elektronskom poslovanju koji detaljnije uređuju elektronsko čuvanje dokumenata, šeme autentikacije, kvalifikovani elektronski potpis u klaudu i druge usluge od poverenja. Osim ovoga, u fokusu projekta su analiza kapaciteta institucija javne uprave i Arhiva Srbije za čuvanje i arhiviranje e-dokumenata, izrada preporuka za njihovo unapređenje, kao i obuke službenika javne uprave.\nProjekat “Ka administraciji bez suvišnih papira” sprovode NALED, Pricewaterhouse Coopers i Centar za evropske politike u partnerstvu sa Ministarstvom trgovine, turizma i telekomunikacija, Ministarstvom kulture, Ministarstvom državne uprave i lokalne samouprave i Arhivom Srbije, uz podršku Fonda za dobru upravu Vlade Velike Britanije.


Početak/Virus Korona/Preminulo troje pacijenata u KC Niš\nNiške Vesti 19. novembra 2020.\nU Covid objektima Кliničkog Centra Niš, hospitalizovana su ukupno 242 pacijenta. Кod 167 pacijenta je potvrđeno prisustvo virusa Covid-19. Među hospitalizovanim pacijentima, nema dece zaražene virusom Covid -19.\nOd ukupnog broja hospitalizovanih, potvrđenih pacijenata, 11 je priključeno na aparate za veštačku ventilaciju i nalazi se u jako teškom opštem stanju.\nNažalost, uprkos svim naporima lekara niškog Кliničkog centra, 3 pacijenta, sa potvrđenim virusom Covid -19, su preminula.\nU ZC Lekovac u Covid bolnici, trenutno je hospitalizovan 71 pacijent. Кod 42 pacijenta je potvrđeno prisustvo virusa Covid-19.\nU 3 Covid bolnice u ZC Vranje, ukupno je hospitalizovano 78 pacijenata. Кod 56 pacijenata je potvrđeno prisustvo virusa. Među hospitalizovanim pacijentima, nema dece zaražene virusom Covid -19.\nKlinicki centar Nis kovid 19 virus korona


Nevladine organizacije -- Data și ora publicării: 16.06.2018 00:51:04\nKONKURS-TOLERANCIJA / Raspisan konkurs za medijsku nagradu za toleranciju\nBeograd (MEDIA EXPRES) / 15. jun 2018. / Poverenik za zaštitu ravnopravnosti, uz podršku Misije OEBS-a u Srbiji, četvrtu godinu zaredom dodeliće Godišnju medijsku nagradu za najbolje medijske tekstove i priloge na temu borbe protiv diskriminacije i promovisanja ravnopravnosti i tolerancije.\nKako se navodi u saopštenju, pravo na učešće imaju novinari svih štampanih i elektronskih, lokalnih i nacionalnih medija registrovanih u Srbiji, koji su objavili tekstove/priloge na teme konkursa u periodu od 15. septembra 2017. do 15. septembra 2018. godine. Iz iste medijske kuće na konkursu može da učestvuje više novinara, ali samo sa po jednim prilogom/tekstom.\nMedijske tekstove i priloge potrebno je poslati u periodu od 15. juna do 15. septembra 2018. godine na: poverenik@ravnopravnost.gov.rs. Prijava za konkurs treba da sadrži medijski prilog/tekst i kraću biografiju sa kontaktima autora.\nDobitnici prve nagrade posetiće institucije i medije jedne od evropskih zemalja koja ima dobre prakse u zaštiti ljudskih prava.\nStručni žiri čine dobitnice prve nagrade u sve tri kategorije za 2017. godinu - Jelena Jorgačević Kisić (Vreme), Tamara Tankosić (RTS), Jovana Polić (Produkcija JSP), šefica Odeljenja za medije Misije OEBS-a u Srbiji Gordana Janković i šefica Kabineta Poverenika za zaštitu ravnopravnosti Antigona Andonov.\n- Najbolji medijski prilozi na konkursu i imena autora i autorki biće proglašeni na Godišnjoj konferenciji Poverenika za zaštitu ravnopravnosti 16. novembra 2018. godine, a potom na sajtu i Fejsbuk stranici Poverenika za zaštitu ravnopravnosti i Misije OEBS-a - navodi se u saopštenju Poverenika za zaštitu ravnopravnosti.


Dva Srbina su poginula, a jedan je tesko ranjen kada su danas oko 12 casova na lokalnom putu izmedju sela Preoce i Lepina, desetak kilometara juzno od Pristine, vozilom naleteli na nagaznu minu, saznaje Beta od srpskih i medjunarodnih izvora na Kosovu.\nMedjunarodne pogranicne vlasti na Kosovu nisu jutros dozvolile lideru opozicione Demokratske partije Albanije, Saliju Berisi, da udje u tu pokrajinu, javili su pristinski mediji. Agencija Frans Pres navodi da je posetu Berise sprecio civilni administrator Ujedinjenih nacija, Bernar Kusner, ...\nClanovi Prelaznog saveta Kosova ocenili su danas da se bezbednosna situacija na Kosovu "stabilizuje" u odnosu na prethodnu nedelju. Danasnju sednicu PSK vodio je sef Civilne misije UN na Kosovu Bernar Kusner, koji je obecao da ce u sepetembru ili oktobru ove godine omoguciti kosovskim Albancima - ...\nSpecijalni izaslanik UN za ljudska prava u bivsoj Jugoslaviji Jirzi Dinstbir porucio je sefu UNMIK Bernaru Kusneru da "nema nameru da zaveze", kako mu je Kusner juce rekao, obracajuci se novinarima u Pristini. Dinstbir je u telefonskom razgovoru iz Beograda za ceski radio jutros rekao Kusneru da ...\nKUSNER NIJE HTEO DA KRITIKUJE HAVELA\nMisija UN za Kosovu saopstila je danas da administrator Bernar Kusner u jucerasnjoj izjavi nije kritikovao ceskog predsednika Vaclava Havela. Kusner je juce kritikovao specijalnog izaslanika UN za ljudska prava Jirzija Dinstbira, kome je na zajednickoj konferenciji za novinare u Pristini rekao da ...\nKUSNER: REZOLUCIJA 1244 I DALJE OSTAJE NASA BIBLIJA\n17:00 "Mandat UNMIK-a je produzen sto znaci da Rezolucija 1244 i dalje ostaje nasa biblija", rekao je Bernar Kusner cef UNMIK-a na konferenciji za novinare odrzanoj povodom godisnjice dolaska UN-a na Kosovo, javlja dopisnik Radija B2-92 iz Pristine, Nikola Radisic.\nKUSNER PORUCIO DINSTBIRU DA UMUKNE\n21:55 Sef Misije UN na Kosovu (UNMIK) Bernar Kusner je na konferenciji za novinare u ponedeljak rekao da ce ubuduce odbiti da se sastane sa Jirzijem Dinstbirom, bivsim sefom ceske diplomatije koji je sada specijalni izaslanik UN za ljudska prava na podrucju bivse Jugoslavije.


Pigmejski majmuni naseljavaju uglavnom tropske šume severnog dela Amazona, od južnog dela Kolumbije do istočnog Ekvadora, istočnog dela Perua, zapadnog Brazila i severnog dela Bolivije. Ova vrsta preferira šume sa prosečnom količinom padavina od 2-3m, i to ne više od tri meseca godišnje. Pigmejski majmuni su i dalje lokalizovani u divljini, i obično se kolonizuju na ivicama pašnjaka, polja, i dolina, najviše u blizini ljudskih naseobina\nVelika Oksidacija predstavlja masivan ekološki događaj za koji se pretpostavlja da se desio tokom perioda Siderije, na početku Paleoproterozoičke ere Prekambrijana, pre otprilike 2,4 milijardi godina. Ovaj događaj je poznat i pod nazivima Kriza Kiseonika, Revolucija, ili Oksikogena katastrofa. Kada su evoluirajuća živa bića razvila oksifotosintezu pre otprilike 3,5 milijardi godina, molekul kiseonika se na početku proizvodio u malim količinama\nSvet, onakav kakav mi poznajemo, je pun kiseonika, niti previše hladan, niti previše topao (većina vidljivih organizama živi na relativno ograničenoj temperaturi od 5° C do 40° C), gde smo zaštićeni od štetnih zračenja zahvaljujući našoj atmosferi. Ovakva spoznaja sveta, određuje šta podrazumevamo pod normalnim, i kako doživljavamo organizme koji žive na ivicama ovog sveta ili van njega, a koji se zovu ekstremofili\nOstavite svoj automobil kod kuće i odlučite se za vožnju biciklom, tako ćete pomoći planeti i svim živim bićima na njoj. Vožnjom bicikla ne emituje se neobnovljiva energija, što ne dovodi do zagađenja životne okoline i čime se smanjuje uticaj globalnog zagrevanja. Vožnja bicikla takođe znači da postoji jedan manje automobil na putu koji stvara gužvu u saobraćaju, nesreće i ispušta izduvne gasove koji štete biljnom i životinjskom svetu\nAdaptacija životinja u pećinskim uslovima\nŽivotinje koje žive u pećinama pod specifičnim uslovima adaptiraju se na odustvo svetlosti, nedostatak hrane i smanjenu količinu kiseonika. Naučna disciplina koja se bavi proučavanjem organizama koji žive u pećinama naziva se biospeleologija. Uslovi u pećinama su se menjali tokom vremena, tako da su ipak omogućili preživljavanje većine starih oblika životinja sve do današnjih dana. Još iz doba kada su vladali drugi uslovi vezani isključivo za područje Srbije


Jeftini letovi iz Mtwara do Palestine - Avio karte Mtwara Palestina - eSky.rs\nAvio karte iz Mtwara do Palestine\nPretražite letove iz Mtwara do Palestine\nProverite najbolje prilike za letove iz Mtwara do Palestine\n✔ Postoje li posebne ponude za letove iz Mtwara do Palestine na eSky.rs?\n✔ Mogu li se pobrinuti za osiguranje prilikom rezervacije leta iz Mtwara do Palestine?\n✔ Ako rezervišem let iz Mtwara do Palestine, mogu li da rezervišem ujedno i smeštaj?\n✔ Koje avio-kompanije nude letove iz Mtwara do Palestine?\nBudite sigurni, da na eSky.rs ponuda letova iz Mtwara do Palestine uključuje ne samo niskotarifne avio-kompanije, već i one koje su specijalizovane za visoki standard.\nJeftini letovi do Tanzanije Jeftini letovi iz Tanzanije Jeftini letovi za Zanzibar Jeftini letovi iz Zanzibara Jeftini letovi za Kartum Jeftini letovi iz Kartuma\nJeftini letovi do Alžira Jeftini letovi iz Alžira Jeftini letovi do Ibaraki Airport Jeftini letovi od Ibaraki Airport